
CORNELII TACITI 


DE ORIGINE SITU MORIBUS AC 


POPULIS GERMANORUM 
LIBER. 


BREVIARIUM. Cap. 1. Germaniae situs. 2. incolae indigenae. auuo- 
res gentis. nominis origo. Hercules. 3, barditus. ara Ulixis. 4. 
Germani, gens sincera, habitus corporum. 5. terrae natura. non 
aurum, non argentum, nec aestimatum. 6. Germanorum arma, 
equitatus, peditatus, ordo militiae. 7. reges, duces, sacerdotes, 8. 
feminarum virtus et veneratio. Veleda. Albruna. 9. dii, sacra, si- 
mulacra nulla. 10. auspicia, sortes. ex equis, e captivo praesa- 
gia. 11. consultationes publicae et conventus, 12. accusationes, 
poenae, ius redditum. 13. scuto frameaque ornati iuvenes, prin- 
cipum comites, eorum virtus et fama. 14. gentis bellica studia. 
15. in pace venatio, otinm. collata principibus munera. 16. urbes 
nullae. vici, domus, specus suffugium hiemi et receptaculum fru- 
gibus. 17. vestitns virorum, feminarum 18. matrimonia severa. 
dos a marito oblata, 10. pudicitia. adulterii poena. monogamia. 
liberorum numerus non finitus. 20. liberorum educatio. successio 
nis leges. 21. patris, propinqui amicitiae inimicitiaeque susceptae 
homicidii pretium, hospitalitas. 22. lotio, victus, ebriorum rixae. 
consultatio in conviviis. 23. potus, cibus. 24. spectacula. aleae 
furor. 25. servi, libertini, 26. faenus ignotum. agricultura. anni 
tempora. 27. funera, sepulchra , luctus. 

28. Singularum gentium iastituta. Galli, olim valida gens, in 
Germaniam transgressi, Helvetii, Boii. Aravisci, Osi, incertum ge- 
nus, Germanicae originis populi Treveri, Nervii, Vangiones, Tri- 
boci, Nemetes, Ubii. 29. Batavi, Chattorum proles. Mattiaci. de- 
cumates agri. 30. 31. Chattorum regio, habitus, disciplina milita- 
ris, vota, virtutis incentiva. 32. Usipi, Tencteri, equitatu prae- 
stantes. 33. Bructerorum sedes, a Chamavis et Angrivariis occupa 
ae. 34. Dulgubnii. Chasuari. Frisii. 35. Chauci, pacis studie 
iustitia et virtute nobiles. 30. Cherusci et Fosi, a Chattis victi. 37 
Cimbrorum parva civitas, gloria ingens. Romanorum clades. Ger 

digni. Aviones. Anglii. Varini. Eudoses. Suardones. Nuitones. 
Nerthi cultus communis. 41. Hermunduri. 42. Naristi. Marcomani. 
Quadi. 43. Marsigni. Cotini. Osi. Buri. Lugiorum civitates, Harii, 
Helvecones, Manimi, Elisii, Nahanarvali; horum numen Alcis. 
Gotones. Rugii. Lemovii. 44. Suiones, classibus valentes. 45, mare 
pigrum. Aestii, matris deum cultores, succinum legunt, Sitonibus 
femina imperat. 46. Peucini, Venedi, Fenni, Germani an Sarmatae? 
eorum feritas, paupertas. hominum monstra, Hellnsii, Oxiones. 


1. Germania omnis a Gallis Raetisque et Pannoniis 
Rheno et Danuvio fluminibus, a Sarmatis Dacisque mutuo 
metu aut montibus separatur: cetera Oceanus ambit, latos 
sinus et insularum inmensa spatia complectens, nuper co- 
gnitis quibusdam gentibus ac regibus, quos bellum aperuit. 5 
Rhenus, Raeticarum Alpium inaccesso ac praecipiti vertice 
orlus, modico flexu in occidentem versus septentrionali 
Oceano miscetur. Danuvius molli et clementer edito montis 
Abnobae iugo effusus pluris populos adit, donec in Ponti- 
cum mare sex meatibus erumpat: septimum os paludibusto 
hauritur. 

2. Ipsos Germanos indigenas crediderim minimeque 
aliarum gentium adventibus et hospitiis mixtos, quia nec 
terra olim sed classibus advehebantur qui mutare sedes quae- 
rebant, et inmensus ultra utque sic dixerim adversus Ocea- 
nus raris ab orbe nostro navibus aditur. quis porro, prae-5 
ter periculum horridi et ignoti maris, Asia aut Africa aut Ita- 
lia relicta Germaniam peteret, informem terris asperam 
caelo , tristem cultu aspectuque, nisi si patria sit? 

Celebrant carminibus antiquis, quod unum apud illos 
memoriae et annalium genus est, Tuistonem deum terra edi- 10 
tum et filium Mannum, originem gentis conditoresque. 
Manno tris filios adsignant, e quorum nominibus proximi 
Oceano Ingaevones, medii Herminones, ceteri Istaevones 
vocentur. quidam, ut in licentia vetustatis, pluris deo ortos 
plurisque gentis appellationes, Marsos Gambrivios Suebos 15 
Vandilios adfirmant, eaque vera et antiqua nomina. ceterum 
Germaniae vocabulum recens et nuper additum , quoniam qui 
primi Rhenum transgressi Gallos expulerint ac nunc Tun- 
gri, tunc Germani vocali sint: ita nationis nomen in 

metum, mox eliam a se ipsis invento nomine Germani vo- 
carentur. 

3. Fuisse apud eos et Herculem memorant, primumque 
omnium virorum fortium ituri in proelia canunt. sunt illis 
+ haec quoque carmina, quorum relatu, quem barditum vo- 
cant, accendunt animos futuraeque pugnae fortunam ipso 

5 cantu augurantur; terrent enim trepidantve, prout sonuit 
acies, nec tam vocis ille quam virtutis concentus videtur. 
adfectatur praecipue asperitas soni et fractum murmur, ob- 
lectis ad os scutis, quo plenior et gravior vox repercussu in- 
tumescat. ceterum et Ulixem quidam opinantur longo illo 

to et fabuloso errore in hunc Oceanum delatum adisse Germa- 
niae terras, Asciburgiumque, quod in ripa Rheni situm ho- 
dieque incolitur, ab illo constitutum nominatumque ; aram 
quin etiam Ulixi consecratam, adiecto Laertae patris nomine, 
eodem loco olim repertam, monumentaque et tumulos quos- 

15 dam Graecis literis inscriptos in confinio Germaniae Rae- 
tiaeque adhuc extare. quae neque confirmare argumentis 
neque refellere in animo est: ex ingenio suo quisque demat 
vel addat fidem. 

— 4. Ipse eorum opinioni accedo, qui Germaniae populos 
nullis [aliis] aliarum nationum conubiis infectos propriam 
et sinceram et tantum sui similem gentem extitisse arbitran- 
tur. unde habitus quoque corporum, quamquam in tanto 

s hominum numero, idem omnibus: truces et caerulei oculi, 
rutilae comae, magna corpora et tantum ad impetum valida: 
laboris atque operum non eadem patientia; minimeque sitim 
aestumque tolerare , frigora atque inediam caelo solove ad- 
suerunt. 

5. Terra etsi aliquanto specie differt, in universum ta- 
men aut silvis horrida aut paludibus foeda, umidior qua 
Gallias, ventosior qua Noricum ac Pannoniam aspicit: satis 
ferax, frugiferarum arborum inpatiens, pecorum fecunda, sed 
s plerumque improcera. ne armentis quidem suus honor aut | 
gloria frontis: numero gaudent, eaeque solae et gratissimae 
opes sunt. argentum et aurum propiliine an irati di negave- 
rint dubito. nec tamen adfirmaverim nullam Germaniae ve- | 

possessione et usu haud perinde adficiuntur. est videre 10 
apud illos argentea vasa, legatis et principibus eorum mu- 
neri data, non in alia vilitate quam quae humo finguntur; 
quamquam proximi ob usum commerciorum aurum et argen- 
tum in pretio habent formasque quasdam nostrae pecuniae 
adgnoscunt atque eligunt; interiores simplicius et antiquius té 
permutatione mercium utuntur. pecuniam probant veterem 
et diu notam, serratos bigatosque. argentum quoque magis 
quam aurum sequuntur , nulla adfectione animi, sed quia nu- 
merus argenteorum facilior usui est promisca ac vilia mer- 
cantibus. 

6. Ne ferrum quidem superest, sicut ex genere telorum 
colligitur. rari gladiis aut maioribus lanceis utuntur: hastas, 
vel ipsorum vocabulo frameas gerunt angusto et brevi ferro, 
sed ita acri et ad usum habili, ut eodem telo, prout ratio po- 
scit, vel comminus vel eminus pugnent. eteques quidem s 
scuto frameaque contentus est, pedites et missilia spargunt 
pluraque singuli, atque inimmensum vibrant, nudi aut sa- 
gulo leves. nulla cultus iactatio ; scuta tantum lectissimis co- 
loribus distingunt. paucis loricae, vix uni alterive cassis 
aut galea. equi non forma, non velocitate conspicui. sed 10 
nec variare gyros in morem nostrum docentur: in rectum aut 
uno flexu dextros agunt, ita coniuncto orbe ut nemo poste- 
rior sit. іп universum aestimanti plus penes peditem ro- 
boris; eoque mixti proeliantur, apta et congruente ad eque- 
strem pugnam velocitate peditum , quos ex omni iuventute de- 15 
lectos ante aciem locant. deiinitur et numerus: centeni ex 
singulis pagis sunt, idque ipsum inter suos vocantur , et quod 
primo numerus fuit, iam nomen et honor est. acies per cn- 
neos componitur. cedere loco, dummodo rursus instes, con- 
silii quam formidinis arbitrantur. corpora suorum etiam in 20 
dubiis proeliis referunt. scutum reliquisse praecipuum flagi- 
tium, nec aut sacris adesse aut concilium inire ignominioso 
fas; multique superstites bellorum infamiam laqueo finierunt. 

7. Reges ex nobilitate, duces ex virtute sumunt. nec 
regibus infinita aut libera potestas, et duces exemplo potius 
quam imperio, si prompti, si conspicui, si ante aciem agant, 

5 vincire, ne verberare quidem nisi sacerdotibus permissum, 
non quasi in poenam nec ducis iussu, sed velut deo impe- 
rante, quem adesse bellantibus credunt. efligiesque et signa 
quaedam detracta lucis in proelium ferunt; quodque prae- 
cipuum fortitudinis incitamentum est, non casus nec for- 

10 tuita conglobatio turmam aut cuneum facit, sed familiae et 
propinquitates; et in proximo pignora, unde feminarum 
ululatus audiri, unde vagitus infantium. hi cuique sanctis- 
simi testes, hi maximi laudatores: ad matres, ad coniuges 
volnera ferunt; nec illae numerare aut exigere plagas pavent, 

15 cibosque et hortamina pugnantibus gestant. 

8. Memoriae proditur quasdam acies inclinatas iam et 
labantes a feminis restitutas constantia precum et obiectu 
pectorum et monstrata comminus captivitate, quam longe 
impatientius feminarum suarum nomine timent, adeo ut effi- 

s cacius obligentur animi civitatum, quibus inter obsides puel- 
lae quoque nobiles imperantur. inesse quin etiam sanctum 
aliquid et providum putant, nec aut consilia earum asper- 
nantur aut responsa neglegunt. vidimus sub divo Vespasiano 
Veledam, diu apud plerosque numinis loco habitam; sed et 

1» olim Albrunam et compluris alias venerati sunt, non adula- 
tione nec tamquam facerent deas. 

9. Deorum maxime Mercurium colunt, cui certis diebus 
humanis quoque hostiis litare fas habent. Martem concessis 
animalibus placant [et Herculem]. pars Sueborum et Isidi 
sacrilicat: unde causa et origo peregrino sacro, parum com- 

s peri, nisi quod signum ipsum in modum liburnae figuratum 
docet advectam religionem. ceterum nec cohibere parieti- 
bus deos neque in ullam humani oris speciem adsimulare ex 
magnitudine caelestium arbitrantur: lucos ac nemora conse- 
crant deorumque nominibus appellant secretum illud quod 

10 sola reverentia vident. ` 

10. Auspicia sortesque nt qui maxime observant: sor- 
tium consuetudo simplex. virgam frugiferae arbori decisam 
in surculos amputant eosque notis quibusdam discretos su- 
per candidam vestem temere ac fortuito spargunt. mox, si 
s.publice consultetur, sacerdos civitatis, sin privatim, ipse pa- 

los tollit, sublatos secundum impressam ante notam inter- 
pretatur. si prohibuerunt, nulla de eadem re in eundem diem 
consultatio; sin permissum, auspiciorum adhuc fides exigi- 
tur. et illud quidem etiam hic notum, avium voces volatus- 1а 
que interrogare: proprium gentis equorum quoque praesa- 
gia ac monitus experiri. publice aluntur isdem nemoribus 
ac lucis, candidi et nullo mortali opere contacti; quos pres- 
sos sacro curru sacerdos ac rex vel princeps civitatis comi- 
tantur hinnitusque ac fremitus observant. nec ulli auspicio ts 
maior fides, non solum apud plebem, sed apud proceres, 
apud sacerdotes; se enim ministros deorum, illos conscios 
putant. est et alia observatio auspiciorum, qua gravium bei- 
lorum eventus exploratur. eius gentis, cum qua bellum est, 
captivum quoquo modo interceptum cum electo popularium ac 
suorum, patriis quemque armis, committunt: victoria huius 
vel illius pro praeiudicio accipitur. t 

11. De minoribus rebus principes consultant, de maio- 
ribus omnes, ita tamen ut ea quoque, quorum penes plebem 
arbitrium est, apud principes pertractentur. coeunt, nisi quid 
fortuitum et subitum incidit, certis diebus, cum ant inchoatur 
luna aut impletur; nam agendis rebus hoc auspicatissimum 5 
initium credunt. nec dierum numerum, ut nos, sed noctium 
computant. sic constituunt, sic condicunt: nox ducere diem 
videtur. illud ex libertate vitium, quod non simul nec ut \ussi 
conveniunt, sed et alter et tertius dies cunctatione coeuntium 
absumitur. ut turbae placuit, considunt armati. silentium per 19 
sacerdotes, quibus tum et coercendi ius est, imperatur. mox 
rex vel princeps, prout aetas cuique, prout nobilitas, prout 
decus bellorum, prout facundia est, audiuntur, auctoritate 
suadendi magis quam iubendi potestate. si displicuit senten- 
tia, fremitu aspernantur; sin placuit, frameas concutiunt: 1s 
honoratissimum adsensus genus est armis laudare. 

12. Licet apud concilium accusare quoque et discrimen 
capilis intendere. distinctio poenarum ex delicto. proditores 
et transfugas arboribus suspendunt; ignavos et imbelles et 
torpore infames caeno ac palude, iniecta insuper crate, mer- 
gunt. diversitas supplicii Шис respicit, tamquam scelera 5 

levioribus delictis pro modo poena: equorum pecorumque 
numero convicti multantur. pars multae regi vel civitati, pars 
ipsi qui vindicatur vel propinquis eius exsolvitur. eliguntur 

10 in isdem conciliis et principes, qui iura per pagos vicosque 
reddunt; centeni singulis ex plebe comites consilium simul 
et auctoritas adsunt. 

13. Nihil autem neque publicae neque privatae rei nisi 
armati agunt. sed arma sumere non ante cuiquam moris quam 
civitas suffecturum probaverit. tum in ipso concilio vel prin- 
cipum aliquis vel pater vel propinqui scuto frameaque iu- 

6venem ornant: haec apud illos toga, hic primus iuventae 
honos; ante hoc domus pars videntur, mox rei publicae. in- 
signis nobilitas aut magna patrum merita principis dignita- 
tem etiam adulescentulis adsignant: ceteris robustioribus 
ac iam pridem probatis adgregantur, nec rubor inter comites 

to adspici. gradus quin etiam ipse comitatus habet, iudicio eius 
quem sectantur; magnaque et comitum aemulatio, quibus 
primus apud principem suum locus, et principum, cui plu- 
rimi et acerrimi comites. haec dignitas, hae vires, magno 
semper electorum iuvenum globo circumdari, in pace decus, 

i5 in bello praesidium. nec solum in sua gente cuique, sed apud 
finitimas quoque civitates id nomen, ea gloria est, si numero 
ac virtute comitatus emineat; expetuntur enim legationibus 
et muneribus ornantur et ipsa plerumque fama bella pro- 
fligant. 

14. Cum ventum in aciem, turpe principi virtute vinci, 
turpe comitatui virtutem principis non adaequare. iam vero 
infame in omnem vilam ac probrosum superstitem principi 
suo ex acie recessisse: illum defendere, tueri, sua quoque 

sfortia facta gloriae eius adsignare praecipuum sacramentum 
est: principes pro victoria pugnant, comites pro principe. si 
civitas in qua orti sunt longa pace et otio torpeat, plerique 
nobilium adulescentium petunt ultro eas nationes, quae tum 
bellum aliquod gerunt, quia et ingrata genti quies et facilius 
Winter ancipitia clarescunt magnumque comitatum non nisi vi 
belloque tuentur: exigunt enim a prineipis sui liberalitate il- 
Jum bellatorem equ ite cruentam victricemque frameam. 
nam epulae et qup lGalédniplid) Ire? tamen apparatus 

pro stipendio cedunt. materia munificentiae per bella et ra- 
ptus. nec arare terram aut exspectare annum tam facile per- 15 
suaseris quam vocare hostem et volnera mereri. pigrum quin 
immo et iners videtur sudore adquirere quod possis sanguine 
parare. 

15. Quotiens bellanonineunt, non multum venatibus, plus 
per otium transigunt, dediti somno ciboque, fortissimus 
quisque ac bellicosissimus nihil agens, delegata domus et pe- 
natium et agrorum cura feminis senibusque et infirmissimo 
cuique ex familia: ipsi hebent, mira diversitate naturae , cum s 
idem homines sic ament inertiam et oderint quietem. mos 
est civitatibus ultro ac viritim conferre principibus vel armen- 
torum vel frugum, quod pro honore acceptum etiam neces- 
sitatibus subvenit. gaudent praecipue finitimarum gentium 
donis, quae non modo a singulis sed et publice mittuntur, 
electi equi, magna arma, phalerae torquesque; iam et pe- 
cuniam accipere docuimus. 

16. Nullas Germanorum populis urbes habitari satis no- 
tum est, ne pati quidem inter se iunctas sedes. colunt dis- 
ereti ac diversi, ut fons, ut campus, ut nemus placuit. vicos 
locant non in nostrum morem conesis et cohaerentibus ae- 
dificiis: suam quisque domum spatio circumdat, sive adver- s 
sus casus ignis remedium sive inscitia aedificandi. ne cae- 
mentorum quidem apud illos aut tegularum usus: materia ad 
omnia utuntur informi et citra speciem aut delectationem. 
quaedam loca diligentius inlinunt terra ita pura ac splendente, 
ut picturam ac liniamenta colorum imitetur. solent et sup- 10 
lerraneos gpecus aperire eosque multo insuper fimo onerant, 
suffugium hiemis et receptaculum frugibus, quia rigorem fri- 
gorum eius modi loci molliunt, et si quando hostis advenit, 
aperta populatur, abdita [autem] et defossa aut ignorantur 
aut eo ipso fallunt quod quaerenda sunt. 

17 Tegumen omnibus sagum fibula aut, si desit, spina 
consertum : cetera intecti totos dies iuxta focum atque ignem 
agunt. locupletissimi veste distinguntur, non fluitante, sicut 
Sarmatae ae Parthi, sed stricta et singulos artus exprimente. 
gerunt et ferarum pelles god ripae neglegenter , ulterio- s 

gunt feras et detracta velamina spargunt maculis pellibusque 
beluarum, quas exterior Oceanus atque ignotum mare gignit. 
nec alius feminis quam viris habilus, nisi quod feminae sae- 

to pius lineis amictibus velantur eosque purpura variant, par- 
temque vestitus superioris in manicas non extendunt, nudae 
brachia ac lacertos; sed et proxima pars pectoris patet. 
quamquam severa illic matrimonia, nec ullam morum partem 
magis laudaveris. nam prope soli barbarorum singulis uxo- 

ıs ribus contenti sunt, exceptis admodum paucis, qui»non libi- 
dine sed ob nobilitatem pluribus nuptiis ambiuntur. 

18. Dotem non uxor marito, sed uxori maritus offert. 
intersunt parentes et propinqui ac probant munera, non ad 
delicias muliebres quaesila nec quibus nova nupta comatur, 
sed boves et frenatum equum et scutum cum framea gladio- 

s que. in haec munera uxor accipitur, alque in vicem ipsa 
armorum aliquid viro adfert: hoc maximum vinculum , haec 
arcana sacra, hos coniugales deos arbitrantur. ne se mulier 
extra virtutum cogitationes extraque bellorum casus putet, 
ipsis incipientis matrimonii auspiciis admonetur venire se la- 

19 borum periculorumque sociam, idem in pace, idem in proelio 
passuram ausuramque : hoc iuncti boves, hoc paratus equus, 
hoc data arma denuntiant. sic vivendum, sic pereundum: ac- 
cipere se quae liberis inviolata ac digna reddat, quae nurus 
accipiant rursusque ad nepotes referantur. 

19. Ergo saepta pudicitia agunt, nullis spectaculorum 
inlecebris, nullis conviviorum irritationibus corruptae. lite- 
rarum secrela viri pariter ac feminae ignorant. paucissima 
in tam numerosa gente adulteria, quorum poena praesens 

s et maritis permissa: abscisis crinibus, nudatam, coram pro- 
pinquis expellit domo maritus ac per omnem vicum verbere 
agit; publicatae enim pudicitiae nulla venia: non forma , non 
aetate, non opibus maritum invenerit. nemo enim illic vitia 
ridet, nec corrumpere et corrumpi saeculum vocatur. melius 

to quidem adhuc eae civitates, in quibus tantum virgines nubunt 
et cum spe votoque uxoris semel transigitur. sic unum acci- 
piunt maritum quo modo unum corpus unamque vitam, ne 
ulla cogitatio ultra, ne longior eupiditas, ne tamquam mari- 

finire aut quemquam ex adgnatis necare Hagitium habetur, 15 
plusque ibi boni mores valent quam alibi bonae leges. 

20. In omni domo nudi ac sordidi in hos artus, in haec 
corpora, quae miramur, exerescunt. sua quemque mater ube- 
ribus alit, nec ancillis aut nutricibus delegantur. dominum 
ae servum nullis educationis deliciis dignoscas: inter eadem 
pecora, in eadem humo degunt, donec aetas separet ingenuos, 5 
virtus adgnoscal. sera iuvenum venus, eoque inexhausta pu- 
bertas. nec virgines festinantur; eadem iuventa, similis pro- 
ceritas: pares validaeque miscentur, ac robora parentum 
liberi referunt. sororum filiis idem apud avunculum qui apud 
patrem honor. quidam sanctiorem artioremque hunc nexum 16 
sanguinis arbitrantur et in accipiendis obsidibus magis exi- 
gunt, tamquam et animum firmins et domum latius teneant. 
heredes tamen suceessoresque sui cuique liberi, et nullum 
testamentum. si liberi non sunt, proximus gradus in posses- 
sione fratres, patrui, avunculi. quanto plus propinquorum, 1s 
quanto maior adfinium numerus, tanto gratiosior senectus; nec 
nlla orbitatis pretia. 

21. Suscipere tam inimicitias seu patris seu propinqui 
quam amicitias necesse est; nec inplacabiles durant: luitur 
enim etiam homicidium certo armentorum ac pecorum nu- 
mero recipitque satisfactionem universa domus, utiliter in 
publicum, quia periculosiores sunt inimicitiae iuxta libertatem. 5 

Convictibus et hospitiis non alia gens effusius indulget. 
quemcumque mortalium arcere tecto nefas habetur; pro for- 
tuna quisque apparatis epulis excipit. cum defecere, qui 
modo hospes fuerat, monstrator hospitii et comes; proximam 
domum non invitati adeunt. nec interest: pari humanitate 1o 
accipiuntur. notum ignotumque quantum ad ius hospitis nemo 
discernit. abeunti, si quid poposcerit, concedere moris; et 
poscendi in vicem eadem facilitas. gaudent muneribus, sed . 
nec data imputant nec acceptis obligantur: vinclum inter ho- « . 
spites comitas. 157 

22. Statim e somno, quem plerumque in diem extrahunt, 
lavantur, saepius calida, ut apud quos plurimam hiems occu- 
pat. lauti cibum capiunt: separatae singulis sedes et sua 

s procedunt armati. diem noctemque continuare potando nulli 
probrum. crebrae, ut inter vinolentos, rixae raro conviciis, 
saepius caede et volneribus transiguntur. sed et de reconci- 
liandis invicem inimicis et iungendis adfinitatibus et adsci- 
scendis principibus, de pace denique ac bello plerumque in 

10 conviviis consultant, tamquam nullo magis tempore aut ad sim- 
plices cogitationes pateat animus aut ad magnas incalescat. 
gens non astuta nec callida aperit adhuc secreta pectoris 
licentia ioci; ergo detecta et nuda omnium mens. postera die 
retractatur, et salva utriusque temporis ratio est: deliberant, 

15 dum fingere nesciunt, constituunt, dum errare non possunt. 

23. Potui humor ex hordeo aut frumento, in quandam 
similitudinem vini corruptus: proximi ripae et vinum mer- 
cantur. cibi simplices, agrestia poma , recens fera aut lac 
concretum : sine apparatu, sine blandimentis expellunt famem. 

s adversus sitim non eadem temperantia. si indulseris ebrietati 
suggerendo quantum concupiscunt, haud minus facile vitiis 
quam armis vincentur. 

24. Genus spectaculorum unum atque in omni coetu 
idem. nudi iuvenes, quibus id ludicrum est, inter gladios se 
atque infestas frameas saltu iaciunt. exercitatio artem para- 
vit, ars decorem, non in quaestum tamen aut mercedem: 

s quamvis audacis lasciviae pretium est voluptas spectantium. 
aleam, quod mirere, sobrii inter seria exercent, tanta lucrandi 
perdendive temeritate ut, cum omnia defecerunt, extremo 
ac novissimo iactu de libertate ac de corpore contendant. 
victus voluntariam servitutem adit: quamvis iuvenior, quam- 

10 vis robustior, adligari se ac venire patitur. ea est in re prava 
pervicacia: ipsi fidem vocant. servos condicionis huius per 
commercia tradunt, ut se quoque pudore victoriae exsolvant. 

25. Ceteris servis non in nostrum morem discriptis per 
familiam ministeriis utuntur: suam quisque sedem, suos 
penates regit. frumenti modum dominus aut pecoris aut 
vestis ut colono iniungit, et servus hactenus paret: cetera 

s domus officia uxor ac liberi exsequuntur. verberare servum 
ac vinculis et opere coercere rarum: occidere solent, non 
disciplina et severitate, sed impetu et ira, ut inimicum, nisi 
quod impune est. hdd Vank, servos sunt, raro 

aliquod momentum in domo, numquam in civitate, exceptis 
dumtaxat jis gentibus quae regnantur. ibi enim et super in- 10 
genuos et super nobiles ascendunt: apud ceteros impares 
libertini libertatis argumentum sunt. 

26. Faenus agitare et in usuras extendere ignotum; ideo- 
que magis servatur quam si vetitum esset. agri pro numero 
cultorum ab universis in vices occupantur, quos mox inter 
se secundum dignationem partiuntur; facilitatem partiendi 
camporum spatia praebent. arva per annos mutant, et su- 5 
perest ager. necenim cum ubertate et amplitudine soli labore 
contendunt, ut pomaria conserant et prata separent et hortos 
rigent: sola terrae seges imperatur. unde annum quoque 
ipsum non in totidem digerunt species: hiems et ver et aestas 
intellectum ac vocabula habent, autumni perinde nomen ac 10 
bona ignorantur. 

27. Funerum nulla ambitio: id solum observatur, ut cor- 
pora clarorum virorum certis lignis crementur. struem rogi 
nec vestibus nec odoribus cumulant: sua cuique arma, quo- 
rundam igni et equus adicitur. sepulcrum caespes erigit: mo- 
numentorum arduum et operosum honorem ut gravem йє- ь 
functis aspernantur. lamenta ac lacrimas cito, dolorem et 
tristitiam tarde ponunt. feminis lugere honestum est, viris 
meminisse. 

Haec in commune de omnium Germanorum origine ac 
moribus accepimus: nunc singularum gentium instituta ritus- 10 
que, quatenus differant , quaeque nationes e Germania in Gal- 
lias commigraverint, expediam. 

28. Validiores olim Gallorum res fuisse summus auctor 
divus Iulius tradit; eoque credibile est etiam Gallos in Ger- 
maniam transgressos: quantulum enim amnis obstabat quo 
minus, ul quaeque gens evaluerat, occuparet permutaretque 
sedes promíscas adhuc et nulla regnorum potentia divisas? 5 
igitur inter Hercyniam silvam Rhenumque et Moenum amnes 
Helvetii, ulteriora Boii, Gallica utraque gens, tenuere. manet 
adhuc Boihaemi nomen signilicatque loci veterem memoriam 
quamvis mutatis cultoribus. sed utrum Aravisci in Pannoniam 
ab Osis [Germanorum natione] an Osi ab Araviscis in Germa- 16 

moribus utantur , incertum est, quia pari olim inopia ac liber- 
tate eadem utriusque ripae bona malaque erant. Treveri et 
Nervii circa adfectationem Germanicae originis ultro ambi- 

istiosi sunt, tamquam per hane gloriam sanguinis a similitu- 
dine et inertia Gallorum separentur. ipsam Rheni ripam haud 
dubie Germanorum populi colunt, Vangiones, Triboci, Ne- 
metes. ne Ubii quidem, quamquam Romana colonia esse me- 
ruerint ac libentius Agrippinenses conditoris sui nomine 

20 vocentur, origine erubescunt, transgressi olim et experimento 
fidei super ipsam Rheni ripam collocati, ut arcerent, non ut 
custodirentur. 

29. Omnium harum gentium virtute praecipui Batavi 
non multum ex ripa, sed insulam Rheni amnis colunt, Chat- 
torum quondam populus et seditione domestica in eas sedes 
transgressus, in quibus pars Romani imperii fierent. manet 

5 honos et antiquae societatis insigne; nam nec tributis con- 
temnuntur nec publicanus atterit: exempti oneribus et colla- 
tionibus et tantum in usum proeliorum sepositi, velut tela 
atque arma, bellis reservantur. est in eodem obsequio et 
Mattiacorum gens; protulit enim magnitudo populi Romani 

toultra Rhenum ultraque veteres terminos imperii reverentiam. 
ita sede finibusque in sua ripa, mente animoque nobiscum 
agunt, cetera similes Batavis, nisi quod ipso adhuc terrae 
suae solo et caelo acrius animantur. 

Non numeraverim inter Germaniae populos, quamquam 

15 trans Rhenum Danuviumque consederint, eos qui decumates 
agros exercent: levissimus quisque Gallorum et inopia audax 
dubiae possessionis solum occupavere; mox limite acto pro- 
motisque praesidiis sinus imperii et pars provinciae habentur. 

30. Ultra hos Chatti: initium sedis ab Hercynio saltu in- 
choatur, non ita effusis ac palustribus locis, ut ceterae civita- 
tes in quas Germania patescit, durans, si quidem colles pau- 
latim rarescunt, et Chattos suos saltus Hercynius prosequitur 
ssimul ac deponit. duriora genti corpora, stricti artus, mi- 
nax voltus et maior animi vigor. multum, ut inter Germanos, 
rationis ac sollertiae: praeponere electos, audire praeposi- 
tos, nosse ordines, intellegere occasiones, differre impetus, 

tutem inter certa numerare, quodque rarissimum nec nisi 10 
Romanae disciplinae concessum, plus reponere in duce quam 
in exercitu. omne robur in pedite, quem super arma ferra- 
mentis quoque et copiis onerant: alios ad proelium ire vi- 
deas, Chattos ad bellum. rari excursus et fortuita pugna. 
equestrium sane virium id proprium, cito parare victoriam, is 
eito cedere: velocitas iuxta formidinem, cunctatio propior 
constantiae est. 

81. Et aliis Germanorum populis usurpatum raro et pri- 
vata cuiusque audentia apud Chattos in consensum vertit, ut 
primum adoleverint, crinem barbamque submittere , nec nisi 
hoste caeso exuere votivum obligatumque virtuti oris habi- 
tum. super sanguinem et spolia revelant frontem , seque 5 
tum demum pretia nascendi reitulisse dignosque patria ac 
parentibus ferunt: ignavis et imbellibus manet squalor. for- 
tissimus quisque ferreum insuper anulum (ignominiosum id 
genti) velut vinculum gestat, donec se caede hostis absol- 
vat. plurimis Chattorum hic placet habitus, iamque canent to 
insignes et hostibus simul suisque monstrati. omnium penes 
hos initia pugnarum; haec prima semper acies, visu nova; 
nam ne in pace quidem voltu mitiore mansuescunt. nulli do- 
mus aut ager aut aliqua cura: prout ad quemque venere, 
&luntur, prodigi alieni, contemptores sui, donec exsanguis ts 
senectus tam durae virtuti impares faciat. 

32. Proximi Chattis certum iam alveo Rhenum quique 
terminus esse sufficiat Usipi ac Tencteri colunt. Tencteri 
super solitum bellorum decus equestris disciplinae arte prae- 
cellunt; nec maior apud Chattos peditum laus quam Tencte- 
ris equitum. sic instituere maiores: posteri imitantur. hi lu- 
sus infantium, haec iuvenum aemulatio; perseverant senes. 
inter familiam et penates et iura successionum equi traduntur: 
excipit filius, non ut cetera, maximus natu, sed prout ferox 
hello et melior. 

33. luxta Tencteros Bructeri olim occurrebant: nune 
Chamavos et Angrivarios inmigrasse narratur, pulsis Bru- 
cteris ac penitus excisis vicinarum consensu nationum, seu 
superbiae odio seu praedae dulcedine seu favore quodam 
erga nos deorum; nam ne spectaculo quidem proelii invidere. s 


http://rcin.org.pl 


206 CORNELI TACITI GERMANIAE 


super sexaginta milia non armis telisque Romanis, sed quod 

magnificentius est, oblectationi oculisque ceciderunt. maneat, 

quaeso, duretque gentibus, si non amor nostri, at certe 

odium sui, quando urguentibus imperii fatis nihil iam prae- 
to stare fortuna maius potest quam hostium discordiam. 

34. Angrivarios et Chamavos a tergo Dulgubnii et Cha- 
suarii cludunt aliaeque gentes haud perinde memoratae, a 
fronte Frisii excipiunt. maioribus minoribusque Frisiis vo- 
cabulum est ex modo virium. utraeque nationes usque ad 

5 Oceanum Rheno praetexuntur ambiuntque inmensos insuper 
lacus et Romanis classibus navigatos. ipsum quin etiam Ocea- 
num illa temptavimus: et superesse adhuc Herculis columnas 
fama volgavit, sive adiit Hercules, seu quidquid ubique magni- 
ficum est, in claritatem eius referre consensimus. nec defuit 

10 audentia Druso, Germanico: sed obstitit Oceanus in se simu) 
atque in Herculem inquiri. mox nemo temptavit, sanctiusque 
ac reverentius visum de actis deorum credere quam scire. 

35. Hactenus in occidentem Germaniam novimus: in 
septentrionem ingenti flexu redit. ac primo statim Chauco- 
rum-gens, quamquam incipiat a Frisiis ac partem litoris oc- 
cupet, omnium quas exposui gentium lateribus optenditur, 

s donec in Chattos usque sinuetur. tam inmensum terrarum 
spatium non tenent tantum Chauci, sed et implent, populus 
inter Germanos nobilissimus, quique magnitudinem suam malint 
iustitia tueri. sine cupiditate, sine impotentia, quieti secre- 
tique nulla provocant bella, nullis raptibus aut latrociniis 

io populantur. id praecipuum virtutis ac virium argumentum 
est, quod, ut superiores agant, non per iniurias adsequun- 
tur; prompta tamen omnibus arına ac, si res poscal, exerci- 
tus, plurimum virorum equorumque ; et quiescentibus eadem 
fama. 

36. In latere Chaucorum Chattorumque Cherusci nimiam 
ac marcentem diu pacem inlacessiti nutrierunt: idque iucun- 
dius quam tutius fuit, quia inter inpotentes et validos falso 
quiescas: ubi manu agitur, modestia ac probitas nomina su- 

s perioris sunt. ita qui olim boni aequique Cherusci, nunc 
inertes ac stulti vocantur: Chattis victoribus fortuna in sa- 


pientiam cessit. Fa nuina|Cheruegonim et Fosi, conter- 


* САР. 33—38. 207 


mina gens adversarum rerum ex aequo socii sunt, cum in 
secundis minores fuissent. 

37. Eundem Germaniae sinum proximi Oceano Cimbri 
tenent, parva nunc civitas, sed gloria ingens. veterisque 
famae lata vestigia manent, utraque ripa castra ac spatia, 
quorum ambitu nunc quoque metiaris molem manusque gen- 
tis et tam magni exitus fidem. sescentesimum et quadragesi- 5 
mum annum urbs nostra agebat, cum primum Cimbrorum 
audita sunt arma, Caecilio Metello et Papirio Carbone con- 
sulibus. ex quo si ad alterum imperatoris Traiani consulatum 
computemus, ducenti ferme et decem anni colligantur: tam 
diu Germania vincitur. -medio tam longi aevi spatio multa 10 
in vicem damna. non Samnis, non Poeni, non Hispaniae Gal- 
liaeve, ne Parthi quidem saepius admonuere: quippe regno 
Arsacis acrior est Germanorum libertas. quid enim aliud no- 
bis quam caedem Crassi, amisso et ipse Pacoro, infra Ven- 
tidium deiectus oriens obiecerit? at Germani Carbone et 15 
Cassio et Scauro Aurelio et Servilio Caepione Gnaeo- 
que Manlio fusis vel captis quinque simul consulares exerci- 
tus populo Romano, Varum trisque cum eo legiones etiam 
Caesari abstulerunt; nec impune C. Marius in Italia, divus 
lulius in Gallia, Drusus ac Nero et Germanicus in suis eos 20 
sedibus perculerunt. mox ingentes Gai Caesaris minae in 
ludibrium versae. inde otium, donec occasione discordiae 
nostrae et civilium armorum expugnatis legionum hibernis 
etiam Gallias adfectavere; ac rursus inde pulsi proximis tem- 
poribus triumphati magis quam victi sunt. 25 

38. Nunc de Suebis dicendum est, quorum non una, ut 
Chattorum Tencterorumve gens; maiorem enim Germaniae 
partem optinent, propriis adhuc nationibus nominibusque 
discreti, quamquam in commune Suebi vocentur. insigne 
gentis obliquare crinem nodoque substringere: sic Suebi as 
celeris Germanis, sic Sueborum ingenui a servis separantur. 
in aliis gentibus seu cognatione aliqua Sueborum seu, quod 
saepe accidit, imitatione, rarum et intra iuventae spatium, 
apud Suebos usque ad canitiem horrentem capillum retor- 
quere suetum, ac saepe in ipso vertice religatur; principes et 1a 

ut ament amenturve, in altitudinem quandam et terrorem 
adituri bella compti, ul hostium oculis ornantur. 

39. Vetuslissimos se nobilissimosque Sueborum Semno- 
nes memorant; fides antiquitatis religione firmatur. stato 
tempore in silvam auguriis patrum et prisca formidine sa. 
cram omnes eiusdem sanguinis populi legationibus coeunt 

scaesoque publice homine celebrant barbari ritus horrenda 
primordía. est et alia luco reverentia: nemo nisi vinculo li- 
gatus ingreditur, ut minor et potestatem numinis prae se fe- 
rens. si forle prolapsus est, attolli et insurgere haud licitum: 
per humum evolvuntur. eoque omnis superstitio respicit, 

10 tamquam inde initia gentis, ibi regnator omnium deus, celera 
subiecta atque parentia. adicit auctoritatem fortuna Semno- 
num: centum pagis habitant, magnoque corpore efficitur ut 
se Sueborum caput credant. 

40. Contra Langobardos paucitas nobilitat: plurimis ac 
valentissimis nationibus cincti non per obsequium, sed proe- 
liis et periclitando tuti sunt. Reudigni deinde et Aviones el 
Anglii et Varini et Eudoses et Suardones et Nuitones flumi- 

s nibus aut silvis muniuntur. nec quicquam notabile in singulis, 
nisi quod in commune Nerthum, id est, Terram matrem co- 
lunt eamque intervenire rebus hominum, invehi populis ar- 
bitrantur. est in insula Oceani castum nemus, dicatumque in 
eo vehiculum, veste contectum; attingere uni sacerdoti con- 

10 cessum. is adesse penetrali deam intellegit vectamque bu- 
bus feminis multa cum veneratione prosequitur. laeti tunc 
dies, festa loca, quaecumque adventu hospitioque dignatur. 
non bella ineunt, non arma sumunt; clausum omne ferrum ; 
pax et quies tunc lantum inmota, tunc tantum amata, donec 

15 idem sacerdos satiatam conversatione mortalium deam templo 
reddat. mox vehiculum et vestes et, si credere velis, numen 
ipsum secreto lacu abluitur. servi ministrant, quos statim 
idem lacus haurit. arcanus hinc terror sanctaque ignorantia, 
quid sit illud quod tantum perituri vident. 

41. Et haec quidem pars Sueborum in secretiora Ger- 
maniae porrigitur: propior, ut quo modo paulo ante Rhe- 
num, sic nunc Danuvium sequar, Hermundurorum civitas, 


fida Romanis; eoRfit GFA Sirene pon in ripa commer- 


CAP. 38—43. 209 


cium, sed penitus atque in splendidissima Raetiae provinciae 5 
colonia, passim sine custode transeunt; et cum ceteris gen- 
tibus arma modo castraque nostra ostendamus, his domos vil- 
lasque patefecimus non concupiscentibus. in Hermunduris Albis 
oritur, flumen inclutum et notum olim; nunc tantum auditur. 
42. luxta Hermunduros Naristi ac deinde Marcomani et 
Quadi agunt, praecipua Marcomanorum gloria viresque, at- 
que ipsa etiam sedes pulsis olim Boiis virtute parta. nec 
Naristi Quadive degenerant. eaque Germaniae velut frons 
est, quatenus Danuvio praecingitur. Marcomanis Quadisque 5 
usque ad nostram memoriam reges manserunt ex gente ipso- 
rum, nobile Marobodui et Tudri genus: iam et externos pa- 
tiuntur, sed vis et potentia regibus ex auctoritate Romana. 
raro armis nostris, saepius pecunia iuvantur, nec minus valent. 
43. Retro Marsigni, Cotini, Osi, Buri terga Marcomano- 
rum Quadorumque claudunt. e quibus Marsigni et Buri ser- 
mone cultuque Suebos referunt: Cotinos Gallica, Osos Pan- 
nonica lingua coarguit non. esse Germanos, et quod tributa 
patiuntur. partem tributorum Sarmatae, partem Quadi uts 
alienigenis imponunt: Cotini, quo magis pudeat, et ferrum 
effodiunt. omnesque hi populi pauca campestrium, ceterum 
saltus et vertices montium [iugumque] insederunt. dirimit 
enim scinditque Suebiam continuum montium iugum, ultra 
quod plurimae gentes agunt, ex quihus latissime patet Lu- 10 
giorum nomen in plures civitates diffusum. valentissimas 
nominasse sufficiet, Harios, Helveconas, Manimos, Elisios, 
Nahanarvalos. apud Nahanarvalos antiquae religionis lucus 
ostenditur. praesidet sacerdos muliebri ornatu, sed deos in- 
terpretatione Romana Castorem Pollucemque memorant. ea 15 
vis numini, nomen Alcis. nulla simulacra, nullum peregri- 
nae superstitionis vestigium; ut fratres iamen, ut iuvenes 
venerantur. ceterum Harii super vires, quibus enumeratos 
paulo ante populos antecedunt, truces insitae feritati arte ac 
tempore lenocinantur: nigra scuta, tincta corpora; atras ad 2o 
proelia noctes legunt ipsaque formidine atque umbra feralis 
exercitus terrorem inferunt, nullo hostium sustinente novum 
ac velut infernum adspectun. ; nam primi in omnibus proeliis 
oculi vincuntur.: htt: //rcin ora pl 

44. Traus Lugios Gotones regnantur, paulo iam addu- 
ctius quam ceterae Germanorum gentes, nondum tamen su- 
pra libertatem. protinus deinde ab Oceano Rugii et Lema- 
vii; omniumque harum gentium insigne rotunda scuta, bre 
ves gladii et erga reges obsequium. 

Suionum hinc civitates, sitae in Oceanum, praeler viros 
armaque classibus valent. forma navium eo differt quod 
utrimque prora paratam semper adpulsui frontem agit. nec 
velis ministrant nec remos in ordinem lateribus adiungunt: 

tosolutum, ut in quibusdam fluminum, et mutabile, ut res 
poscit, hinc vel illinc remigium. est apud illos et opibus 
honos, eoque unus imperitat, nullis iam exceptionibus, non 
precario iure parendi. nec arma, ut apud ceteros Germa- 
nos, in promisco, sed clausa sub custode, et quidem servo, 

15 quia subitos hostium incursus prohibet Oceanus, otiosae 
porro armatorum manus facile lasciviunt: enimvero neque 
nobilem neque ingenuum, ne libertinum quidem armis prae- 
ponere regia utilitas est. 

45. Trans Suionas aliud mare, pigrum ac prope inmo- 
tum, quo cingi cludique terrarum orbem hinc fides, quod 
extremus cadentis iam solis fulgor in ortum edurat adeo cla- 
rus, ut sidera hebetet; sonum insuper emergentis audiri for- 

smasque equorum et radios capitis adspici persuasio adicit. 
illuc usque, et fama vera, tantum natura. ergo iam dextro 
Suebici maris litore Aestiorum gentes adluuntur, quibus ri- 
tus habitusque Sueborum, lingua Britannicae propior. ma- 
trem deum venerantur. insigne superstitionis formas apro- 
to rum gestant: id pro armis omnique tutela securum deae cul- 
torem etiam inter hostis praestat. rarus ferri, frequens fu- 
stium usus. frumenta ceterosque fructus patientius quam pro 
solita Germanorum inertia laborant. sed et mare scrutantur, 
ac soli omnium sucinum, quod ipsi glesum vocant, inter vada 
ısatque in ipso litore legunt. nec quae natura quaeve ratio 
gignat, ut barbaris, quaesitum compertumve; diu quin etiam 
inter cetera eiectamenta maris iacebat, donec luxuria nostra 
dedit nomen. ipsis in nullo usu: rude legitur, informe per- 
fertur, pretiumque mirantes accipiunt. sucum tamen arbo- 

tria animalia plerumque interlucent, quae implicata humore 
mox durescente materia cluduntur. fecundiora igitur nemora 
lucosque, sicut orientis secretis, ubi tura balsamaque su- 
dantur, ita occidentis insulis terrisque inesse crediderim, 
quia sucina solis radiis expressa atque liquentia in proximum 25 
mare labuntur ac vi tempestatum in adversa litora exundant, 
si naturam sucini admoto igni temptes, in modum taedae ac- 
cenditur alitque flammam pinguem et olentem; mox ut in pi- 
cem resinamve lentescit. 

Suionibus Sithonum gens continuatur. cetera similes зо 
uno differunt quod femina dominatur: in tantum non modo a 
libertate sed etiam a servitute degenerant. 

46. Hic Suebiae finis. Peucinorum Venetorumque et Fen- 
norum nationes Germanis an Sarmatis adscribam dubito, quam- 
quam Peucini, quos quidam Bastarnas vocant, sermone cultu; 
sede ac domiciliis ut Germani agunt. sordes omnium ac tor- 
por. Peucinorum ora conubiis mixtis nonnihil in Sarmatarum ha- 
bitum foedantur. Veneti multum ex moribus traxerunt; nam 
quidquid inter Peucinos Fennosque silvarum ac montium eri- 
gitur latrociniis pererrant. hi tamen inter Germanos potius 
referuntur, quia et domos figunt et scuta gestant et pedum 
usu ac pernicitate gaudent: quae omnia diversa Sarmatis sunt to 
in plaustro equoque viventibus. Fennis mira feritas, foeda 
paupertas: non arma, non equi, non penates; victui herba, 
vestitui pelles, cubile humus: solaein sagittis opes, quas in- 
opia ferri ossibus asperant. idemque venatus viros pariter ac 
feminas alit; passim enim comitantur partemque praedae pe- 15 
tunt. nec aliud infantibus ferarum imbriumque suffugium 
quam ut in aliquo ramorum nexu contegantur: huc redeunt 
invenes, hoc senum receptaculum. sed beatius arbitrantur 
quam ingemere agris, inlaborare domibus, suas alienasque 
fortanas spe metuque versare: securi adversus homines, se- 20 
curi adversus deos rem difficillimam adsecuti sunt, ut illis 
ne voto quidem opusesset. ceteraiamfabulosa: Hellusios сї 
Oxionas ora hominum voltusque, corpora atque artus ferarum 
gerere: quod ego ut incompertum in medio relinguam. 

BREVIARIUM. Сар. 1—3. Scribendi clarorum virorum vitam mos 
antiquus, sub malis principibus periculosus, sub Traiano in hono- 
rem Agricolae repetitus a Tacito, qui non eloqueutiam, sed pietatem 
pollicetur. 4. Agricolae stivps, educatio, studia. 5. positis in 
Britannia primis castrorum rudimentis, 6. uxorem ducit. fit quae- 
stor, tribunus, praetor. recognoscendis templorum donis praefectus. 
7. Othoniano bello matrem partemque patrimonii amittit. 8. in Ve- 
spasiani partes transgressus, legioni XX. in Britannia praepositus, 
alienae famae cura promovet suam. 9. redux inter patricios adscitus 
Aquitaniam regit. consul factus Tacito filiam despondet. Britanniae 
praeficitur. 

10. Britanniae descriptio. Thule cognita. mate pigrum. 11. Bri- 
taunorum origo, habitus, sacra, sermo, mores; 12. militia, regimen, 
rarus conventus. caelum, solum, metalla, margarita. 13. victae gen- 
tis ingenium. Caesarum in Britanniam expeditiones. 14. consula- 
riumlegatorum tes gestae. 15. Britanniae rebellio, 16. Boudicca 
duce coepta, a Suetonio Paulino compressa. huic succedunt ignavi. 
17. rem restitauut Petilius Cerialis et lulius Frontinus; hic Silures, 
ille Brigantes vincit; 18. Agricola Ordovices et Monam. totam pro- 
vinciam pacat et 19.20. moderatione, prudentia, abstinentia, aequi- 
tate in obsequio retinet, 21. animosque artibus et voluptatibus mollit. 

22. 28. Nova expeditio novas gentes aperit, quae praesidio fir- 
mantur. Ágricolae candor in communicanda gloria. 24. consilium 
de occupanda Hibernia. 25 — 27. civitates trans Bodotriam sitae 
explorantur. Caledonii, Romanos adgressi, consilio ductuque Agri- 
colae pulsi, sacrificiis conspirationem civitatum sanciunt. Usiporum 
cohors miro casu Britanniam circumvecta. Agricolae filius obit. 
29. bellum Britanni reparant Calgaco duce. 30—32. eius oratio ad 
suos. 33. 94. Agricola quoque hortatur Romanos. 35—37. atrox 
et cruentum proelium. 38. penes Romanos victoria, Agricola Bri- 

39. Domitianus, fronte laetus, pectore anxius, nuntium victorine 
excipit. 40. honores tamen Agricolae decerni iubet, condito odio, 
donec provincia decedat Agricola. is redux modeste agit. 41. pe- 
ricnlum ab accusatoribus et laudatoribus. 42. excusat se, ne pro- 
vinciam sortiatur pro consule. 43. obit non sine veneni suspicione, 
a Domitiano dati. 44. einsaetas, habitus, honores, opes. 45. mor- 
tis opportunitas ante Domitiani atrocitates. 46. questus scriptoris 
et ex virtute solacia. fama Agricolae ad posteros transmissa. 


1. Clarorum virorum facta moresque posteris tradere, 
antiquitus usitatum, ne nostris quidem temporibus quamquam 
incuriosa suorum aelas omisit, quotiens magna aliqua ac no- 
bilis virtus vicit ac supergressa est vitium parvis magnisque 
civitatibus commune, ignorantiam recti et invidiam. sed apud 
priores ut agere digna memoratu pronum magisque in aperto 
erat, ita celeberrimus quisque ingenio ad prodendam virtutis 
memoriam sine gratia aut ambitione bonae tantum conscien- 
tiae pretio ducebatur. ac plerique suam ipsi vitam narrare 
fiduciam potius morum quam adrogantiam arbitrati sunt, nec 1o 
id Rutilio et Scauro citra fidem aut obtrectationi fuit; adeo 
virtutes isdem temporibus optime aestimantur, quibus facil- 
lime gignuntur. at nunc narraturo mihi vitam defuncti homi- 
nis venia opus fuit, quam non pelissem incusaiurus tam 
saeva el infesta virtutibus tempora. 

2. Legimus, cum Aruleno Rustico Paetus Thrasea, He- 
rennio Senecioni Priscus Helvidius laudati essent, capitale 
fuisse, neque in ipsos modo auctores sed in libros quoque 
eorum saevitum, delegato triumviris ministerio ut monumenta 
clarissimorum ingeniorum in comitio ac foro urerentur. sci- s 
licet illo igne vocem populi Romani et libertatem senatus et 
conscientiam generis humani aboleri arbitrabantur, expulsis 
insuper sapientiae professoribus atque omni bona arte in 
exilium acta, ne quid usquam honestum occurreret. dedimus 
profeeto grande patientiae documentum; et sicut vetus aelas 10 
vidit quid uitimum in libertate esset, ita nos quid in servi- 
tute, adempto per inquisitiones etiam loquendi audiendique 
commercio. memoriam quoque ipsam cum voce perdidisse- 
mus, si tam in nostra potestate esset oblivisci quam tacere. 

3. Nunc demum redit animus; set quamquam primo sta- 15 
tim beatissimi saeculitórtu/Nervm Caesar [rds olim dissociabi- 

les miscuerit , principatum ac libertatem, augealque quotidie 
felicitatem temporum Nerva Traianus, nec spem modo ac 
$ volum securitas publica sed ipsius voti fiduciam ac robur ad. 
sumserit, natura tamen infirmitatis humanae tardiora sunt re- 
media quam mala; et ut corpora nostra lente augescunt, cito 
extinguuntur, sic ingenia studiaque oppresseris facilius quam 
revocaveris: subit quippe etiam ipsius inertiae dulcedo, et 
10 invisa primo desidia postremo amatur. quid? si per quinde- 
cim annos, grande mortalis aevi spatium, multi fortuitis ca- 
sibus, promptissimus quisque saevitia principis interciderunt, 
pauci, ut sic dixerim, non modo aliorum sed etiam nostri su- 
perstites sumus, exemptis e media vita tot annis, quibus iu- 
15 venes ad senectutem, senes prope ad ipsos exactae aetatis 
terminos per silentium venimus. non tamen pigebit vel in- 
condita ac rudi voce memoriam prioris servitutis ac testimo- 
nium praesentium bonorum composuisse. hic interim liber 
honori Agricolae soceri mei destinatus, professione pietatis 
20 aut laudatus erit aut excusatus. 

4. Gnaeus Iulius Agricola, vetere et inlustri Foroiulien- 
sium colonia ortus, utrumque avum procuratorem Caesarum 
habuit, quae equestris nobilitas est. pater illi Iulius Graecinus 
senatorii ordinis, studio eloquentiae sapientiaeque notus, iis- 

sque ipsis virtutibus iram Gai Caesaris meritus: namque M. 
Silanum accusare iussus et, quia abnuerat, interfectus est. 
mater Iulia Procilla fuit, rarae castitatis. in huius sinu indul- 
gentiaque educatus per omnem honestarum artium cultum 
pueritiam adulescentiamque transegit. arcebat eum ab inle- 

10 cebris peccantium praeteripsius bonam integramque naturam, 
quod statim parvulus sedem ac magistram studiorum Massi- 
liam habuit, locum Graeca comitate et provinciali parsimo- 
nia mixtum ac bene compositum. memoria teneo solitum 
ipsum narrare se prima in iuventa studium philosophiae 

15 acrius, ultra quam concessum Romano ac senatori, hausisse, 
ni prudentia matris incensum ac flagrantem animum coercuis- 
set. scilicet sublime et erectum ingenium pulchritudinem ac 
speciem magnae excelsaeque gloriae vehementius quam caute 
adpetebat. mox mitigavit ratio et aetas, retinuitque. quod 

5. Prima castrorum rudimenta in Britannia Suetonio Pau- 
lino, diligenti ac moderato duci, adprobavit, electus quem 
contubernio aestimaret. nec Agricola licenter, more iuve- 
num qui militiam in lasciviam vertunt, neque segniter ad vo- 
luptates et commeatus titulum tribunatus et inscitiam rettulit: ь 
sed noscere provinciam, nosci exercitui, discere a peritis, 
sequi optimos, nihil adpetere in iactationem, nihil ob formi- 
dinem recusare simulque et anxius el intentus agere. non 
sane alias exercitatior magisque in ambiguo Britannia fuit: 
trucidati veterani, incensae coloniae, intercepti exercitus; 10 
tum de salute, mox de victoria certavere. quae cuncta etsi 
consiliis ductuque alterius agebantur, ac summa rerum et re- 
eiperatae provinciae gloria in ducem cessit, artem et usum et 
stimulos addidere iuveni, intravitque animum militaris glo- 
riae cupido, ingrata temporibus quibus sinistra erga eminen- 15 
tes interpretatio nec minus periculum ex magna fama quam 
ex mala. 

6. Hinc ad capessendos magistratus in urbem digressus 
Domitiam Decidianam, splendidis natalibus ortam, sibi iunxit ; 
idque matrimonium ad maiora nitenti decus ac robur fuit. 
vixeruntque mira concordia, per mutuam caritatem et in vi- 
cem se anleponendo, nisi quod in bona uxore tanto maior 
laus quanto in mala plus culpae est. sors quaesturae pro- 
vinciam Asiam, pro consule Salvium Titianum dedit, quorum 
neutro corruptus est, quamquam et provincia dives ac parata 
peccantibus, et pro consule in omnem aviditatem pronus quan- 
talibet facilitate redempturus esset mutuam dissimulationem 19 
mali. auctus est ibi filia, in subsidium simul et solacium; 
nam filium ante sublatum brevi amisit. mox inter quaestu- 
ram ac tribunatum plebis atque ipsum etiam tribunatus an- 
num quiete et otio transiit, gnarus sub Nerone temporum, 
quibus inertia pro sapientia fuit. idem praeturae tenor eti 
silentium; nec enim iurisdictio obvenerat. ludos et inania 
honoris medio rationis atque abundantiae duxit, uti longe a 
luxuria, ita famae propior. tum electus a Galba ad dona 
templorum recognoscenda diligentissima conquisitione effecit, 


ne cuius alterius sacrilegium res publica quam Neronis sen % 
sisset. 

7. Sequens annus gravi volnere animum domumque eius 
adilixit, nam classis Othoniana licenter vaga dum Inteme- 
lios (Liguriae pars est) hostiliter populatur, matrem Agrico- 
lae in praediis suis interfecit, praediaque ipsa et magnam 

s patrimonii partem diripuit, quae causa caedis fuerat. igitur 
ad sollemnia pietatis profectus Agricola, nuntio adfectati a 
Vespasiano imperii deprehensus ac statim in partes trans- 
gressus est. initia principatus ac statum urbis Mucianus re- 
gebat, iuvene admodum Domitiano et ex paterna fortuna 

10 lantum licentiam usurpante. is missum ad dilectus agendos 
Agricolam integreque ac strenue versatum vicensimae le- 
gioni tarde ad sacramentum transgressae praeposuit, ubi de- 
cessor seditiose agere narrabatur: quippe legatis quoque 
consularibus nimia ac formidolosa erat, nec legatus praeto- 

15 rius ad cohibendum potens, incertum suo an militum ingenio. 
ita successor simul et ultor electus rarissima moderatione 
maluit videri invenisse bonos quam fecisse. 

8. Praeerat tunc Britanniae Vettius Bolanus, placidius 
quam feroci provincia dignum est. temperavit Agricola vim 
suam ardoremque compescuit, ne incresceret, peritus obse- 
quii eruditusque utilia honestis miscere. brevi deinde Bri- 

5 tannia consularem Petilium Cerialem accepit. habuerunt vir- 
tutes spatium exemplorum, sed primo Cerialis labores modo 
et discrimina, mox et gloriam communicabat: saepe parti 
exercitus in experimentum, aliquando maioribus copiis ex 
eventu praefecit. nec Agricola umquam in suam famam ge- 

-ostis exsultavit: ad auctorem ac ducem ut minister fortunam 
referebat. ita virtute in obsequendo, verecundia in praedi- 
cando extra invidiam nec extra gloriam erat. 

9. Revertentem ab legatione legionis divus Vespasianus 
inter patricios adscivit; av deinde provinciae Aquitaniae prae- 
posuit, splendidae inprimis dignitatis administratione ac spe 
consulatus, cui destinarat. creduut plerique militaribus in- 

s geniis subtilitatem deesse, quia castrensis iurisdictio secura 
et obtusior ac plura manu agens calliditatem fori non exer- 
ceal. Agricola naturali prudentia, quamvis inter togatos, fa- 
cile iusteque agebat. iam vero tempora curarum remissio- 
numque divisa : ubi. gonv ntus ac indicia, poscerent, gravis 

intentus severus, et saepius misericors: ubi officio satis л 
factum, nulla ultra potestatis persona; tristitiam et adrogan- 
tiam et avaritiam exuerat. nec illi, quod est rarissimum, 
aut facilitas auctoritatem aut severitas amorem deminuit. 
integritatem atque abstinentiam in tanto viro referre iniuria 
virtutum fuerit. ne famam quidem, cui saepe etiam boni in- 15 
dulgent, ostentanda virtute aut per artem quaesivit: procul 
ab aemulatione adversus collegas, procul a contentione ad- 
versus procuratores el vincere inglorium et attert sordidum 
arbitrabatur. minus triennium in ea legatione detentus ac 
statim ad spem consulatus revocatus est, comitante opinione 20 
Britanniam ei provinciam dari, nullis in hoc suis sermoni- 
bus, sed quia par videbatur. haud semper errat fama; 
aliquando et elegit. consul egregiae tum spei filiam iu- 
veni mihi despondit ac post consulatum collocavit, et sta- 
tim Britanniae praepositus est, adiecto pontilicatus ғасег- 25 
dotio. 

10. Britanniae situm populosque multis scriptoribus me- 
moratos non in comparationem curae ingeniive referam, sed 
quia tum primum perdomita est: ita quae priores nondum 
comperta eloquentia percoluere, rerum fide tradentur. Bri- 
tannia, insularum quas Romana notitia complectitur maxima, s 
spatio ac caelo in orientem Germaniae, in occidentem Hi- 
spaniae obtenditur, Gallis in meridiem etiam inspicitur; 
septentrionalia eius, nullis contra terris, vasto atque aperto 
mari pulsantur. formam totius Britanniae Livius veterum, 
Fabius Rusticus recentium eloquentissimi auctores oblongae за 
scutulae vel bipenni adsimulavere. et est ea facies citra Ca- 
ledoniam, unde et in universum fama. set transgressis 
inmensum el enorme spatium procurrentium extremo iam li- 
Lore terrarum velut in cuneum tenuatur. hanc oram novis- 
simi maris tunc primum Romana classis circumvecta insulam js 
esse Britanniam adfirmavit, ac simul incognitas ad id tempus 
insulas, quas Orcadas vocant, invenit domuitque. dispecta 
est et Thule, quia hactenus iussum; et hiems adpetebat. sed 
mare pigrum et grave remigantibus perhibent ne ventis qui- 
dem proinde attolli, credo quod rariores terrae montesque. 2 
causa ac materia tempestatum et profunda moles continui 

maris tardius impellitur. naturam Oceani alque aestus ne- 
que quaerere huius operis est, ac multi rettulere: unum ad- 
diderim, nusquam latius dominari mare, multum fluminum hue 

as atque illuc ferre, nec litore tenus adcrescere aut resorberi, 
sed influere penitus atque ambire, et iugis etiam ac montibus 
inseri velut in suo. 

11. Ceterum Britanniam qui mortales initio coluerint, in- 
digenae an advecti, ut inter barbaros parum compertum. ha- 
bitus corporum varii atque ex eo argumenta. namque ruti- 
lae Caledoniam habilantium comae, magni artus Germanicam 

5 originem adseverant; Silurum colorati vultus, torti plerum- 
que crines et posita contra Hispania Hiberos veteres traie- 
cisse easque sedes occupasse fidem faciunt; proximi Gallis 
et similes sunt, seu durante originis vi, seu procurrentibus 
in diversa terris positio caeli corporibus habitum dedit. in 

touniversum' tamen aestimanti Gallos vicinam insulam occu- 
passe credibile est. eorum sacra deprehendas superstitionum 
persuasione; sermo haud multum diversus, in deposcendis 
periculis eadem audacia et, ubi advenere, in detrectandis 
eadem formido. plus tamen ferociae Britanni praeferunt, ut 

15 quos nondum longa pax emollierit. nam Gallos quoque in 
bellis floruisse accepimus; mox segnitia cum otio intravit, 
amissa virtute pariter ac libertate. quod Britannorum olim 
victis evenit: ceteri manent quales Galli fuerunt. 

12. In pedite robur; quaedam nationes et curru proe- 
liantur. honestior auriga, clientes propugnant. olim regibus 
parebant, nunc per principes factionibus et studiis distrahun- 
tur. nec aliud adversus validissimas gentis pro nobis utilius 

squam quod in commune non consulunt. rarus duabus tri- 
busve civitatibus ad propulsandum commure periculum con- 
ventus: ita singuli pugnant, universi vincuntur. caelum cre- 
bris imbribus ac nebulis foedum; asperitas frigorum abest. 
dierum spatia ultra nostri orbis mensuram; nox clara et ex- 

i0trema Britanniae parte brevis, ut finem atque initium lucis 
exiguo discrimine internoscas. quod si nubes non officiant, 
aspici per noctem solis fulgorem, nec occidere et exsurgere 
sed transire RE ten extrema et plana terrarum 


hnmili umbra non létigu l'fehiebfas Dinftaque caelum et si- 


CAP. 10—14. 219 


dera nox cadit. solum, praeter oleam vitemque et cetera 15 
talidioribus terris oriri sueta, patiens frugum, fecundum: 
tarde mitescunt, cito proveniunt; eademque utriusque rei 
causa, multus umor terrarum caelique. fert Britannia au- 
rum et argentum el alia metalla, pretium victoriae. gignit 
et Oceanus margarita, sed subfusca ac liventia. quidam ar- 20 
tem abesse legentibus arbitrantur; nam in rubro mari viva 
ac spirantia saxis avelli, in Britannia, prout expulsa sint, col- 
ligi: ego facilius crediderim naturam margaritis deesse quam 
nobis avaritiam. 

13. Ipsi Britanni dilectum ac tributa et iniuncta imperii 
munera impigre obeunt, si iniuriae absint: has aegre tole- 
rant, iam domiti ut pareant, nondum ut serviant. igitur pri- 
mus omnium Romanorum divus lulius cum exercitu Britan- 
niam ingressus, quamquam prospera pugna terruerit incolas s 
ac litore potitus sit, potest videri ostendisse posteris, non 
tradidisse. mox bella civilia et in rem publicam versa prin- 
cipum arma, ac longa oblivio Britanniae etiam in pace: con- 
silium id divus Augustus vocabat, Tiberius praeceptum. agi- 
tasse Gaium Caesarem de intranda Britannia satis constat, 10 
ni velox ingenio mobili paenitentiae, et ingentes adversus 
Germaniam conatus frustra fuissent. divus Claudius auctor 
iterati operis, transvectis legionibus auxiliisque et adsum- 
pto in partem rerum Vespasiano, quod iaitium venturae mox 
fortunae fuit: domitae gentes, capti reges et monstratus fa- 1s 
tis Vespasianus. 

14. Consularium primus Aulus Plautius praepositus ac 
subinde Ostorius Scapula, uterque bello egregius; redacta- 
que paulatim in formam provinciae proxima pars Britanniae; 
addita insuper veteranorum colonia. quaedam civitates Co- 
gidumno regi donatae (is ad nostram usque memoriam fidis- 
simus mansit), vetere ac iam pridem recepta populi Romani 
consuetudine, ut haberet instrumenta servitutis et reges. 
mox Didius Gallus parta a prioribus continuit, paucis admo- 
dum castellis in ulteriora promotis, per quae fama aucti of- 
ficii quaereretur. Didium Veranius excepit, isque intra an- 10 

rum fiducia Monam insulam ut vires rebellibus ministrantem 
adgressus terga occasioni patefecil. 

15. Namque absentia legati remoto metu Britanni agitare 
inter se mala servitutis, conferre iniurias et interpretando 
accendere: nihil profici patientia nisi ut graviora tamquam 
ex facili tolerantibus imperentur. singulos sibi olim reges 

5 fuisse, nunc binos imponi, e quibus legatus in sanguinem, 
procurator in bona saeviret. aeque discordiam praeposito- 
rum, aeque concordiam subiectis exitiosam. alterius manum 
centuriones, alterius servos vim et contumelias miscere. ni- 
hil jam cupiditati, nihil libidini exceptum. in proelio fortio- 

іо rem esse qui spoliet: nunc ab ignavis plerumque et imbelli- 
bus eripi domos , abstrahi liberos, iniungi dilectus, tamquam 
mori tantum pro patria nescientibus. quantulum enim trans- 
isse militum, si sese Britanni numerent? sic Germanias ex- 
cussisse iugum: el flumine, non Oceano defendi. sibi patriam 

15 coniuges parentes, illis avaritiam et luxuriam causas belli 
esse. recessuros, ut divus Iulius recessisset, modo virtutem 
maiorum suorum aemularentur. neve proelii unius aut alle- 
rius eventu pavescerent: plus impetus, maiorem constantiam 
penes miseros esse. iam Britannorum etiam deos misereri, 

20 qui Romanum ducem absentem, qui relegatum in alia insula 
exercitum detinerent; iam ipsos, quod difficillimum fuerit, 
deliberare. porro in eius modi consiliis periculosius esse de- 
prehendi quam audere. 

16. His atque talibus in vicem instincti, Boudicca generis 
regii femina duce (neque enim sexum in imperiis discernunt) 
sumpsere universi bellum; ac sparsos per castella milites 
consectati, expugnatis praesidiis ipsam coloniam invasere ut 
s sedem servitutis, nec ullum in barbaris saevitiae genus omi- 
sit ira et victoria. quod nisi Paulinus cognito provinciae 
motu propere subvenisset, amissa Britannia foret; quam 
untus proelii fortuna veteri patientiae restituit, tenentibus 
arma plerisque, quos conscientia defectionis et propius ex 

ıı: legato timor agitabat, ne quamquam egregius cetera ad- 
roganter, in dedilos et ut suae communisque iniuriae ultor du- 
rius consuleret. missus igitur Petronius Turpilianus tamquam 

compositis prioribus nihil ultra ausus Trebellio Maximo pro- 
vinciam tradidit. Trebellius segnior èt nullis castrorum ex- 15 
perimentis, comitate quadam curandi provinc'am tenuit. di- 
dicere iam barbari quoque ignoscere vitiis blaudientibus, et 
interventus civilium armorum praebuit iustam segnitiae ex- 
cusationem: sed discordia laboratum, cum adsuetus expe- 
ditionibus miles ойо lasciviret. Trubellius, fuga ac latebris 
vitata exercitus ira indecorus atque humilis, precario mox 
praefuit, ac velut pacti, exercitus licentiam, dux salutem esset, 
seditio sine sanguine stetit. nec Vettius Bolanus, manenti- 
bus adhuc civilibus bellis, agitavit Britanniam disciplina: 
eadem inertia erga hostis, similis petulantia castrorum , nisi 25 
quod innocens Bolanus et nullis delictis invisus caritatem 
paraverat loco auctoritatis. 

17. Sed ubi cum cetero orbe Vespasianus et Britanniam 
reciperavit, magni duces, egregii exercitus, minuta hostium 
spes. et terrorem statim intulit Petilius Cerialis, Brigantum 
civitatem, quae numerosissima provinciae totius perhibetur, 
adgressus. multa proelia, et aliquando non incruenta; та- 5 
gnamque Brigantium partem aut victoria amplexus est aut 
bello. et Cerialis quidem alterius successoris curam famam- 
que obruisset: sustinuit [que] molem lulius Frontinus, vir 
magnus, quantum licebat, validamque et pugnacem Silurum 
gentem armis subegit, super virtutem hostium locorum quo- 10 
que difficultates eluctatus. 

18. Hunc Britanniae statum, has bellorum vices media 
iam aestate transgressus Agricola invenit, cum et milites ve- 
lut omissa expeditione ad securitatem et hostes ad occasio- 
nem verterentur. Ordovicum civitas haud multo ante ad- 
ventum eius alam in finibus suis agentem prope universam s 
obtriverat, eoque initio erecta provincia. et quibus bellum 
volentibus erat, probare exemplum ac recentis legati animum 
opperiri, cum Agricola, quamquam transvecta aestas, sparsi 
per provinciam numeri, praesumpta apud militem illius anni 
quies, tarda et contraria bellum inchoaturo, et plerisque cu- 10 
stodiri suspecta potius videbatur, ire ohviam diserimini sta- 
tuit; contractisque legionum vexillis et modica auxiliorum 
manu, quia in aequum ,degredi Ordovices non audebant, 

ipse ante agmen, quo ceteris par animus simili periculo es- 
15 set, erexit aciem. caesaque prope universa gente, non igna- 
Tus instandum famae ac, prout prima cessissent, terrorem 
ceteris fore, Monam insulam, a cuius possessione revocatum 
Paulinum rebellione totius Britanniae supra memoravi, redi- 
gere in potestatem animo intendit. sed ut in subitis consi- 
20 liis naves deerant: ratio et constantia ducis transvexit. de- 
positis omnibus sarcinis lectissimos auxiliarium, quibus nota 
vada et proprius nandi usus, quo simul seque et arma et equos 
regunt, ıta repente inmisit, ut obstupefacti hostes, qui clas- 
sem, qui navis, qui mare expectabant, nihil arduum aut in- 
25 victum crediderint sic ad bellum venientibus. ita petita pace 
ac dedita insula clarus ac magnus haberi Agricola, quippe 
cui ingredienti provinciam, quod tempus alii per ostentatio- 
nem et officiorum ambitum transigunt, labor et periculum 
placuisset. nec Agricola prosperitate rerum in vanitatem 
30 usus, expeditionem aut victoriam vocabat victos continuisse ; 
ne laureatis quidem gesta prosecutus est, sed ipsa dissimu- 
latione famae famam auxit, aestimantibus quanta futuri spe 
tam magna tacuisset. 

19. Ceterum animorum provinciae prudens, simulque 
doctus per aliena experimenta parum profici armis, si iniu- 
riae sequerentur, causas bellorum statuit excidere. a se 
suisque orsus primum domum suam coercuit, quod pleris- 

sque haud minus arduum est quam provinciam regere. nihil 
per libertos servosque publicae rei, non studiis privatis nec 
ex commendatione aut precibus centurionem militesve ascire, 
sed optimum quemque fidissimum putare. omnia scire, non 
omnia exsequi. parvis peccatis veniam, magnis severitatem 
ıe commodare; nec poena semper, sed saepius paenitentia 
contentus esse; officiis et administrationibus potius non pec- 
caturos praeponere, quam damnare cum peccassent. fru- 
menti et tributorum exactionem aequalitate munerum mollire, 
circumcisis quae in quaestum reperta ipso tributo gravius 
istolerabantur. namque per ludibrium adsidere clausis hor- 
reis et emere ultro frumenta act ludere pretio cogebantur, 
devortia itinerum et longinquitas regionum  indicebatur, 

donec quod omnibus in promptu erat, paucis lucrcsum 
fieret. 10 

20. Haec primo statim anno comprimendo egregiam fa- 
mam paci circumdedit, quae vel incuria vel intolerantia prio- 
rum haud minus quam bellum timebatur. sed ubi aestas ad- 
venit, contracto exercitu multus in agmine, laudare mode- 
stiam, disiectos coercere; loca castris ipse capere, aestuaria s 
ac silvas ipse praetemptare; et nihil interim apud hostis quie- 
tum pati, quo minus subitis excursibus popularetur; atque 
ubi satis terruerat, parcendo rursus invitamenta pacis osten- 
tare. quibus rebus multae civitates, quae in illum diem ex 
aequo egerant, datis obsidibus iram posuere, et praesidiis to 
castellisque circumdatae , tanta ratione curaque ut nulla ante 
Britanniae nova pars pariter illacessita transierit. 

21. Sequens hiems saluberrimis consiliis absumpta. nam- 
que ut homines dispersi ac rudes eoque in bella faciles 
quieti et otio per voluptates adsuescerent, hortari privatim, 
adiuvare publice, ut templa fora domos extruerent, laudando 
promptos et castigando segnes: ita honoris aemulatio pro 
necessitate erat. iam vero principum filios liberalibus artibus 
erudire, et ingenia Britannorum studiis Gallorum anteferre, 
ut qui modo linguam Romanam abnuebant, eloquentiam con- 
cupiscerent. inde etiam habitus nostri honor et frequens 
toga. paulatimque discessum ad delenimenta vitiorum, por- 10 
ticus et balinea et conviviorum elegantiam. idque apud im- 
peritos humanitas vocabatur, cum pars servitutis esset. 

22. Tertius expeditionum annus novas gentis aperuit, 
vastatis usque ad Tanaum (aestuario nomen est) nationibus. 
qua formidine territi hostes quamquam conflictatum saevis 
tempestatibus exercitum lacessere non ausi; ponendisque in- 
super castellis spatium fuit. adnotabant periti non alium du- 5 
cem opportunitates locorum sapientius legisse; nullum ab 
Agricola positum castellum aut vi hostium expugnatum aut 
pactione ac fuga desertum; nam adversus moras obsidionis 
annuis copiis firmabantur. ita intrepida ibi hiems, crebrae 
eruptiones et sibi quisque praesidio, irritis hostibus eoque ic 
desperantibus, quia soliti plerumque damna aestatis hiber- 

bantur. nec Agricola umquam per alios gesta avidus inter- 
cepit: seu centurio seu praefectus incorruptum facti testem 

ıshabebat. apud quosdam acerbior in conviciis narrabatur , ut 
erat comis bonis, ita adversus malos iniucundus. ceterum 
ex iracundia nihil supererat; secretum vel silentium eius non 
timeres: honestius putabat offendere quam odisse. 

23. Quarta aestas obtinendis quae percucurrerat insumpta; 
ac si virtus exercituum et Romani nominis gloría pateretur, 
inventus in ipsa Britannia terminus. namque Clota et Bodo- 
tria diversi maris aestibus per inmensum reveclae, angusto 

5 terrarum spatio dirimuntur: quod tum praesidiis firmabatur 
atque omnis propior sinus tenebatur, summotis velut in aliam 
insulam hostibus. 

24. Quinto expeditionum anno nave prima transgressus 
ignotas ad id tempus gentis crebris simul ac prosperis proe- 
liis domuit; eamque partem Britanniae quae Hiberniam aspi- 
cit copiis instruxit, in spem magis quam ob formidinem , si 

squidem Hibernia medio inter Britanniam atque Hispaniam 
sita et Gallico quoque mari opportuna valentissimam imperii 
partem magnis in vicem usibus miscuerit. spatium eius, si 
Britanniae comparetur, angustius, nostri maris insulas supe- 
rat, solum caelumque et ingenia cultusque hominum haud 

to multum a Britannia differunt: interiora parum, melius aditus por- 
tusque per commercia et negotiatores cogniti. Agricola expul- 
sum seditione domestica unum ex regulis gentis exceperat ac 
specie amicitae in occasionem retinebat. saepe exeo audivi le- 
gione una et modicis auxiliis debellari obtinerique Hiberniam 
posse; idque etiam adversus Britanniam profuturum, si Romana 
ubique arma et velut e conspectu libertas tolleretur. 

25. Ceterum aestate qua sextum officii annum inchoabat, 
amplexus civitates trans Bodotriam sitas, quia motus univer- 
sarum ultra gentium et infesta hostibus exercitus itinera ti- 
mebantur, portus classe exploravit; quae ab Agricola pri- 

5 mum adsumpta in partem virium sequebatur egregia specie, 
cum simul terra simul mari bellum impelleretur, ac saepe 
isdem castris pedes equesque et nauticus miles mixti copiis 
et laetitia sua quisque facta, suos casus attollerent, ac modo 

vtuum adversa, hinc terra et hostis, hinc victus Oceanus mi- 16 
litari iactantia compararentur. Britannos quoque, ut ex ca- 
plivis audiebatur, visa classis obstupefaciebat, tamquam 
aperto maris sui secreto ultimum victis perfugium claudere- 
tur. ad manus et arma conversi Caledoniam incolentes po- 
puli, paratu magno, maiore fama, uti mos est de igaotis, op- 1 
pugnare ultro castella adorti, metum ut provocantes addi- 
derant; regrediendumque citra Bodotriam et excedendum 
potius quam pellerentur ignavi specie prudentium admone- 
bant, cum interim cognoscit hostis pluribus agminibus irru- 
piuros. ac ne superante numero et peritia locorum circumi- 20 
retur, diviso et ipse in tris partes exercitu incessit. 

26. Quod ubi cognitum hosti, mutato repente consilio 
universi nonam legionem ut maxime invalidam nocte adgressi, 
inter somnum ac trepidationem caesis vigilibus irrupere. iam- 
que in ipsis castris pugnabatur, cum Agricola iter hostium 
ab exploratoribus edoctus et vestigiis insecutus, velocissi- 5 
mos equitum peditumque adsuitare tergis pugnantium iubet, 
mox ab universis adici clamorem; et propinqua luce fulsere 
signa. ita ancipiti malo territi Britanni; et Romanis rediit 
animus, ac securi pro salute de gloria certabant. ultro quin 
etiam erupere, et fuit atrox in ipsis portarum angustiis proe- 10 
lium , donec pulsi hostes, utroque exercitu certante, his, ut 
tulisse opem, illis, ne eguisse auxilio viderentur. quod nisi 
paludes et silvae fugientes texissent, debellatum illa victo- 
ria foret. 

27. Cuius conscientia ac fama ferox exercitus nihil vir- 
tuti suae invium et penetrandam Caledoniam inveniendumque 
tandem Britanniae terminum continuo proeliorum cursu fre- 
mebant. atque illi modo cauti ae sapientes prompti post 
eventum ac magniloqui erant. iniquissima haec bellorum s 
condicio est: prospera omnes sibi vindicant, adversa uni im- 
putantur. at Britanni non virtute se sed occasione et arte 
ducis victos rati, nihil ex adrogantia remittere, que minus iuven- 
tutem armarert, coniuges ac liberos in loca tuta transferrent, 
coetibus ас sacrificiis conspirationem civitatium sancirent. 1С 
atque ita irritatis utrimque animis discessum. 

conscripta et in Britanniam transmissa magnum ac memora- 
bile facinus ansa est. occiso centurione ac militibus, qui ad 
tradendam disciplinam immixti manipulis exemplum et re- 

sctores habebantur, tris liburnicas adactis per vim guberna- 
toribus ascendere; et uno renavigante, suspectis duobus eo- 
que interfectis, nondum vulgato rumore ut miraculum prae- 
vehebantur. mox ad aquam atque utilia raptum egressi et cum 
plerisque Britannorum sua delensantium proelio congressi, 

1oac saepe victores, aliquando pulsi, eo ad extremum inopiae 
venere, ut infirmissimos suorum, mox sorte ductos vesceren- 
tur. atque ita circumvecti Dritanniam, amissis per inscitiam 
regendi navibus, pro praedonibus habiti, primum a Suebis, 
mox a Frisiis intercepti sunt. ac fuere quos per commercia 

ıs venumdatos et in nostram usque ripam mutatione ementium 
adductos indicium tanti casus inlustravit. 

29. Initio aestatis Agricola domestico vulnere ictus, anno 
ante natum filium amisit, quem casum neque ut plerique for- 
tium virorum ambitiose, neque per lamenta rursus ac mae- 
rorem muliebriter tulit: et in luctu bellum inter remedia erat. 

5 igitur praemissa classe, quae pluribus locis praedata magnum 
et incertum terrorem faceret, expedito exercitu, cui ex Bri- 
tannis fortissimos et longa pace exploratos addiderat, ad 
montem Graupium pervenit, quem iam hostis insederat. nam 
Britanni nihil fracti pugnae prioris eventu, et ultionem aut 

10 servitium expectantes , tandemque docti periculum commune 
concordia propulsandum , legationibus et foederibus omnium 
eivitatium vires exeiverant. iamque super triginta milia ar- 
matorum aspiciebantur, et adhuc adfluebat omnis iuventus 
et quibus cruda ac viridis senectus, clari bello et sua quis- 

is que decora gestantes, cum inter plures duces virtute et ge- 
nere praestans, nomine Calgacus , apud contractam multitu- 
sen proelium poscentem in hunc modum locutus fertur: 

. “Quotiens causas belli et necessitatem nostram in- 
be ` magnus mihi animus est hodiernum diem consensum- 
que vestrum initium libertatis toti Britanniae fore; nam et 
universi servitutis expertes et nullae ultra terrae ac ne mare 

» quidem securum mminente nobis classe Romana. ita proe- 

vis tutissima sunt. priores pugnae, quibus adversus Roma- 
nos varia fortuna certatum est, spem ac subsidium in nostris 
manibus habebant, quia nobilissimi totius Britanniae eoque 
in ipsis penetralibus siti nec servientium litora aspicientes, 10 
oculos quoque a contactu dominationis inviolatos habebamus. 
nos terrarum ac libertatis extremos recessus ipse ac sinus 
famaein huncdiem defendit ; atque omne ignotum pro magnifico 
est: sed nunc terminus Britanniae patet, nulla iam ultra 
gens, nihil nisi fluctus et saxa, et infestiores Romani, quo- is 
rum superbiam frustra per obsequium ac modestiam effuge- 
ris. raptores orbis, postquam cuncta vastantibus defuere 
terrae, iam et mare scrutantur; si locuples hostis est, avari, 
si pauper, ambitiosi, quos non Oriens, non Occidens satiave- 
rit: soli omnium opes atque inopiam pari adfectu concupi- 20 
scunt. auferre trucidare rapere falsis nominibus imperium, 
atque ubi solitudinem faciunt, pacem appellant. 

31. 'Liberos cuique ac propinquos suos natura carissi- 
mos esse voluit: hi per dilectus alibi servituri auferuntur: 
coniuges sororesque etiam si hostilem libidinem effugiant, 
nomine amicorum atque hospitum polluuntur. bona fortunae- 
que in tributum, ager atque annus in frumentum, corpora ipsa s 
ac manus silvis ac paludibus emuniendis inter verbera ac con- 
tumelias conteruntur. nata servituti mancipia semel veneunt, 
atque ultro a dominis aluntur: Britannia servitutem suam quo- 
tidie emit, quotidie pascit. ac sicut in familia recentissimus 
quisque servorum etiam conservis ludibrio est, sic in hoc to 
orbis terrarum vetere famulatu novi nos et viles in excidium 
petimur; neque enim arva nobis aut metalla aut portus sunt, 
quibus exercendis reservemur. virtus porro ac ferocia sub- 
iectorum ingrata imperantibus; et longinquitas ae secretum 
ipsum quo tutius, eo suspectius. ita sublata spe veniae tan- 15 
dem sumite animum, tam quibus salus quam quibus gloria 
carissima est. Drigantes femina duce exurere coloniam, ex- 
pugnare castra, ac nisi felicitas in socordiam vertisset, 
exuere iugum potuere: nos integri et indomiti et in liberta- 
tem, non in patientiam bellaturi, primo statim congressu zo 
ostendamus, quos sibi Caledonia viros seposuerit.’ 

lasciviam adesse creditis? nostris illi dissensionibus ac dis- 


cordiis clari vitia hostium in gloriam exercitus sui vertunt; 
quem contractum ex diversissimis gentibus ut secundae res 
5 tenent, ita adversae dissolvent: nisi si Gallos et Germanos 
et (pudet dictu) Britannorum plerosque, licet dominationi 
alienae sanguinem commodent, diutius tamen hostes quam 
servos, fide et adfectu teneri putatis. metus ac terror sunt 
infirma vincla caritatis; quae ubi removeris, qui timere desie- 
to rint, odisse incipient, omnia victoriae incitamenta pro nobis 
sunt: nullae Romanos coniuges accendunt, nulli parentes fu- 
gam exprobraturi sunt; aut nulla plerisque patria aut alia est. 
paucos numero, locorum trepidos ignorantia, caelum ipsum 
ac mare et silvas, ignota omnia circum speclantes, clausos 
15 quodam modo ac vinctos di nobis tradiderunt. ne terreat va- 
nus aspectus et auri fulgor atque argenti, quod neque tegit 
neque vulnerat. in ipsa hostium acie inveniemus nostras ma- 
nus. adgnoscent Britanni suam causam, recordabuntur Galli 
priorem libertatem: deserent illos ceteri Germani, tam quam 
so nuper Usipi reliquerunt. nec quicquam ultra formidinis: va- 
cua castella, senum coloniae, inter male parentes et iniuste 
imperantes aegra municipia et discordantia. hic dux, hic 
exercitus: ibi tributa et metalla et ceterae servientium poe- 
nae, quas in aeternum perferre aut statim ulcisci in hoc campo 
25 est. proinde ituri in aciem et maiores vestros et posteros 
cogitate." : 

33. Excepere orationem alacres, ut barbaris moris, cantu 
fremituque et clamoribus dissonis. iamque agmina et armo- 
rum fulgores audentissimi cuiusque procursu: simul instrue- 
batur acies, cum Agricola quamquam laetum et vix muni- 

s mentis coercitum militem accendendum adhuc ratus, ita dis- 
seruit: ‘septimusannus est, commilitones, ex quo virtute et 
auspiciis imperii Romani, fide atque opera vestra Britanniam 
vieistis. tot expeditionibus, tot proeliis, seu fortitudine ad- 
versus hostis seu patientia ac labore paene adversus ipsam 

10 rerum naturam opus fuit, neque me militum neque vos ducis 
paenituit. ergo egressi, ego veterum legatorum, vos prio- 
rum exercituum terminos, finem Britanniae non fama nec 

subacta. equidem saepe in agmine, cum vos paludes mon- 
tesve et flumina fatigarent, fortissimi cuiusque voces audie- 1e 
bam: ‘quando dabitur hostis, quando acies?? veniunt, e la- 
tebris suis extrusi, et vota virtusque in aperto, omniaque 
prona victoribus atque eadem victis adversa. nam ut supe- 
rasse tantum itineris, silvas evasisse, transisse aestuaria pul- 
ehrum ac decorum in frontem, ita fugientibus periculosis- 
sima quae hodie prosperrima sunt; neque enim nobis aut 
locorum eadem notitia aut commeatuum eadem abundantia, 
sed manus el arma et in his omnia. quod ad me attinet, iam 
pridem mihi decretum est neque exercitus neque ducis terga 
tuta esse. proinde et honesta mors turpi vita potior, et in- 25 
columitas ac decus eodem loco sita sunt; nec inglorium fue- 
rit in ipso terrarum ac naturae fine cecidisse." 

34. “Si novae gentes atque ignota acies constitisset, 
aliorum exercituum exemplis vos hortarer: nunc vesira de- 
cora recensete, vestros oculos interrogate. hi sunt quos 
proximo anno unam legionem furto noctis adgressos clamore 
debellastis; hi ceterorum Britannorum fugacissimi ideoque s 
tam diu superstites. quo modo silvas saltusque penetrantibus 
fortissimum quodque animal contra ruere, pavida et inertia 
ipso agminis sono pellebantur, sic acerrimi Britannorum iam 
pridem ceciderunt, reliquus est numerus ignavorum et me- 
tuentium. quos quod tandem invenistis, non restiterunt, sed 10 
deprehensi sunt; novissimae res et extremo melu torpor 
defixere aciem in his vestigiis, in quibus pulchram et specta- 
bilem victoriam ederetis. transigite cum expeditionibus, im- 
ponite quinquaginta annis magnum diem, adprobate rei pu- 
blicae numquam exercitui imputari potuisse aut moras belli 15 
aut causas rebellandi.” 

35. Et adloquente adhuc Agricola militum ardor emine- 
bat, et finem orationis ingens alacritas consecuta est, statim- 
que ad arma discursum. instinetos ruentesque ita disposuit, 
ut peditum auxilia, quae octo milium erant, mediam aciem 
firmarent, equitum tria milia cornibus adfunderentur. legio- 
nes pro vallo stetere, ingens victoriae decus citra Romanum 
sanguinem bellanti, et auxilium, si pellerentur. Britannorum 
acies in speciem Stot a termarem egipidribus locis constite- 

rat ita, ut primum agmen in aequo, ceteri per adclive ingum 

to conexi velut insurgerent; media campi covinnarius eques 
strepitu ac discursu complebat. tum Agricola superante ho- 
stium multitudine veritus, ne [simul] in frontem simul et la- 
tera suorum pugnaretur, diductis ordinibus, quamquam por- 
rectior acies futura erat et arcessendas plerique legiones 

15 admonebant, promptior in spem et firmus adversis, dimisso 
equo pedes ante vexilla constitit. 

36. Ac primo congressu eminus certabatur; simulque 
constantia , simul arte Britanni ingentibus gladiis et brevibus 
caetris missilia nostrorum vitare vel excutere, atque ipsi ma- 
gnam vim telorum superfundere, donec Agricola Batavorum 

s cohortes ac Tungrorum duas cohortatus est, ut rem ad ınu- 
crones ac manus adducerent; quod et ipsis vetustate militiae 
exercitatum et hostibus inhabile, parva scuta et enormes gla- 
dios gerentibus; nam Britannorum gladii sine mucrone com- 
plexum armorum et in arto pugnam non tolerabant, igitur ut 

to Batavi miscere ictus, ferire umbonibus, ora fodere, et stratis 
qui in aequo adstiterant, erigere in colles aciem coepere, ce- 
terae cohortes aemulatione et impetu conisae proximos quos- 
que caedere: ac plerique semineces aut inlegri festinatione 
victoriae relinquebantur. interim equitum turmae, wt fugere 

15 covinnarii, peditum se proelio miscuere. et quamquam re- 
centem terrorem intulerant, densis tamen hostium agminibus 
et inaequalibus locis haerebant; minimeque aequa nostris 
iam pugnae facies erat, cum aegre «clivo instantes simul 
equorum corporibus impellerentur; ac saepe vagi currus, ex- 

20 territi sine rectoribus equi, ut quemque formido tulerat, trans- 
versos aut obvios incursabant. 

37. Et Britanni, qui adhuc pugnae expertes summa col- 
lium insederant et paucitatem nostrorum vacui spernebant, 
degredi paulatim et circumire terga vincentium coeperant, ni 
id ipsum veritus Agricola quattuor equitum alas, ad subita 

sbelli retentas, venientibus opposuisset, quantoque ferocius 
adcucurrerant, tanto acrius pulsos in fugam disiecisset. ita 
consilium Britannorum in ipsos versum, transvectaeque prae- 
cepto ducis a fronte pugnantium alae aversam hostium aciem 

eulum: sequi, vulnerare, capere, atque eosdem oblatis aliis ıc 
trucidare. iam hostium, prout cuique ingenium erat, cater- 
vae armatorum pauctoribus terga praestare, quidam inermes 
ultro ruere ac se morti offerre. passim arma et corpora et 
laceri artus et cruenta humus; et aliquando etiam victis ira 
virtusque. postquam silvis appropinquaverunt, + item pri- 15 
mos sequentium incautos collecti et locorum gnari circum- 
veniebant. quod ni frequens ubique Agricola validas et 
expeditas cohortes indaginis modo, et sicubi artiora erant, 
partem equitum dimissis equis, simul rariores silvas equi- 
tem persultare iussisset, acceptum aliquod vulnus per ni- 20 
miam fiduciam foret. ceterum ubi compositos firmis ordini- 
bus sequi rursus videre, in fugam versi, non agminibus, ut 
prius, nec alius alium respectantes, rari et vitabundi in vi- 
cem longinqua atque avia petiere. finis sequendi nox et 
satietas fuit. caesa hostium ad decem milia: nostrorum 2 
trecenti sexaginta cecidere, in quis Aulus Atticus prae- 
fectus cohortis, iuvenili ardore et ferocia equi hostibus 
inlatus. 

38. Et nox quidem gaudio praedaque laeta victoribus: 
Britanni palantes mixtoque virorum mulierumque ploratu tra- 
here vulneratos, vocare integros, deserere domos ac per 
iram ultro incendere, eligere latebras et statim relinquere; 
miscere in vicem consilia [aliqua], deinde separare; aliquando 
frangi aspectu pignorum suorum, saepius concitari. satis- 
que constabat saevisse quosdam in coniuges ac liberos, tam- 
quam misererentur. proximus dies faciem victoriae latius 
aperuit: vastum ubique silentium, deserti colles, fumantia 
procul tecta, nemo exploratoribus obvius. quibus in omnem 10 
partem dimissis, ubi incerta fugae vestigia neque usquam 
conglobari hostes compertum (et exacta iam aestate spargi 
bellum nequibat), in finis Borestorum exercitum deducit. ibi 
acceptis obsidibus, praefecto classis circumvehi Britanniam 
praecipit. datae ad id vires, et praecesserat terror. ipse s 
peditem atque equites lento itinere, quo novarum gentium 
animi ipsa transitus mora terrerentur, in hibernis locavit. et- 
simul classis secunda tempestate ac fama Truceulensem portum 
tenuit, unde proxiniot Britdiniae-Jatere |legto omni redierat. 


er 

39. Hunc rerum cursum, quamquam nulla verborum ia- 
ctantia epistulis Agricolae auctum, ut Domitiano moris erat, 
fronte laetus, pectore anxius excepit, inerat conscientia de- 
risui fuisse nuper falsum e Germania triumphum, emptis per 

s commercia, quorum habitus et crines in captivorum speciem 
formarentur: at nunc veram magnamque victoriam tot mili- 
bus hostium caesis ingenti fama celebrari. id sibi maxime 
formidolosum , privati hominis nomen supra principis attolli : 
frustra studia fori et civilium artium decus in silentium acta, 

16 si militarem gloriam alius occuparet; cetera utcumque faci- 
lius dissimulari, ducis boni imperatoriam virtutem esse. 
talibus curis exercitus, quodque saevae cogitationis indi- 
cium erat, secreto suo satiatus, optimum in praesentia 
statuit reponere odium, donec impetus famae et favor exer- 

15 citus languesceret; nam etiam tum Agricola Britanniam ob- 
tinebat. 

40. Igitur triumphalia ornamenta et inlustris statuae ho- 
norem, et quidquid pro triumpho datur, multo verborum ho- 
nore cumulata, decerni in senatu iubet addique insuper opi- 
nionem, Suriam provinciam Agricolae destinari, vacuam tum 

s morte Atilii Rufi consularis et maioribus reservatam. credi- 
dere plerique libertum ex secretioribus ministeriis missum 
ad Agricolam codicillos, quibus ei Suria dabatur, tulisse, 
cum praecepto ut, si in Britannia foret, traderentur; eumque 
libertum in ipso freto Occani obvium Agricolae, ne appel- 

10 lato quidem eo ad Domitianum remeasse, sive verum istud, 
sive ex ingenio principis fictum ac compositum est. tradide- 
rat interim Agricola successori suo provinciam quietam tu- 
tamque. ac ne notabilis celebritate et frequentia occurren- 
tium introitus esset, vitato amicorum officio noctu in Pala- 

15 tium, ita ut praeceptum erat, venit; exceptusque brevi osculo 
et nullo sermone turbae servientium inmixtus est. ceterum 
uti militare nomen, grave inter otiosos, aliis virtutibus tem- 
peraret, tranquillitatem atque otium penitus hausit, cultu mo- 
dicus, sermone facilis, uno aut altero amicorum comitatus, 

20 adeo uti plerique, quibus magnos viros per ambitionem aesti- 
mare mos est, viso aspectoque Agricola quaererent famam, 

41. Crebro per eos dies apud Domitianum absens ас- 
cusatus, absens absolutus est. causa periculi non crimen 
ullum aut querella laesi cuiusquam, sed infensus virtutibus 
princeps et gloria viri ac pessimum inimicorum genus, lau- 
dantes. et ea insecuta sunt rei publicae tempora, quae sileri 5 
Agricolam non sinerent: tot exercitus in Moesia Daciaque et 
Germania et Pannonia temeritate aut per ignaviam ducum 
amissi, tot militares vici cum tot cohortibus expugnati et ca- 
pli; nec iam de limite imperii et ripa, sed de hibernis legio- 
num et possessione dubitatum. ita cum damna damnis con- 16 
tinuarentur atque omnis annus funeribus et cladibus insigni- 
relur, poscebatur ore vulgi dux Agricola, comparantibus 
cunclis vigorem et constantiam et expertum bellis animum 
cum inertia et formidine eorum quibus exercitus commilli 
solerent. quibus sermonibus satis constat Domitiani quoque 1s 
aures verberatas, dum optimus quisque libertorum amore et 
fide, pessimi malignitate et livore pronum deterioribus prin- 
cipem exstimulabant. sic Agricola simul suis virtutibus, si- 
mul vitiis aliorum in ipsam gloriam praeceps agebatur. 

42. Aderat iam annus, «quo proconsulatum Africae et 
Asiae sortiretur, et occiso Civica nuper nec Agricolae consi- 
lium deerat nec Domitiano exemplum. accessere quidam 
cogitationum principis periti, qui iturusne esset in provin- 
ciam ultro Agricolam interrogarent. ac primo occultius quie- 
tem et otium laudare, mox operam suam in adprobanda ex- 
cusatione offerre, postremo non iam obscuri suadentes simul 
terrentesque pertraxere ad Domitianum. qui paratus simu- 
latione, in adrogantiam compositus, et audiil preces excu- 
santis et, cum adnuisset, agi sibi gratias passus est, nec eru- 10 
buit beneficii invidia. salarium tamen proconsulare solitum 
efferri et quibusdam a se ipso concessum Agricolae non de- 
dit, sive offensus non petitum, sive ex conscientia, ne quod 
vetuerat videretur emisse. proprium humani ingenii est odisse 
quem laeseris: Domitiani vero natura praeceps in iram, etis 
quo obscurior, eo inrevocabilior, moderatione tamen pru- 
dentiaque Agricolae leniebatur, quia non contumacia neque 
inani jactatione libertatis famam fatumque provocabat. sciant, 
quibus moris est inlicita; mirari, posse etiam sub malis prin- 

20 cipibus magnos viros esse, obsequiumque ac modestiam, si 
industria ac vigor adsint, eo laudis escendere, quo plerique 
per abrupta, sed in nullum rei publicae usum, ambitiosa 
morte inclaruerunt. 

43. Finis vitae eius nobis luctuosus, amicis tristis, ex- 
traneis etiam ignotisque non sine cura fuit. vulgus quoque 
et.hic aliud agens populus et ventitavere ad domum et per 
fora et circulos locuti sunt; nec quisquam audita morte Agri- 

ь colae aut laetatus aut statim oblitus est. augebat miseratio- 
nem constans rumor veneno interceptum: nobis nihil com- 
perti, quod firmare ausim. ceterum per omnem valetudinem 
eius crebrius quam ex more principatus, per nuntios visen- 
tis, et libertorum primi et medicorum inlimi venere, sive 

зо cura illud sive inquisitio erat. supremo quidem die momenta 
ipsa deficientis per dispositos cursores nuntiata constabat, 
nullo credente sic adcelerari quae tristis audiret. speciem 
tamen doloris ore voltuque prae se tulit, securus iam odii 
et qui facilius dissimularet gaudium quam metum. satis con- 

1» stabat lecto testamento Agricolae, quo coheredem optimae 
uxori et piissimae filiae Domitianum scripsit, laetatum eum 
velut honore iudicioque. tam caeca et corrupta mens assi- 
duis adulationibus erat, ut nesciret a bono patre non scribi 
heredem nisi malum principem. 

44. Natus erat Agricola Gaio Caesare tertium consule 
idibus Iuniis: excessit sexto et quinquagesimo anno, decumo 
kalendas Septembris Collega Priscoque consulibus. quod si 
habitum quoque eius posteri noscere velint, decentior quam 

s sublimior fuit; nihil metus in voltu: gratia oris supererat. bo- 
num virum facile crederes, magnum libenter. etipse quidem, 
quamquam medio in spatio integrae aetalis ereptus, quantum 
ad gloriam, longissimum aevum peregit. quippe et vera 
bona, quae in virtutibus sita sunt, impleverat, et consulari 

ıo ас triumphalibus ornamentis praedito quid aliud adstruere 
fortuna poterat? opibus nimiis non gaudebat; speciosae con- 
tigerant. filia atque uxore superstitibus potest videri etiam 
beatus incolumi dignitate, florente fama, salvis adfinitatibus 
et amicitiis futura effugisse. nam sicuti ** durare in hanc 

augurio votisque apud nostras auris ominabatur, ita festina- 
tae mortis grande solacium tulit evasisse postremum illud 
tempus, quo Domitianus non iam per intervalla ac spiramenta 
temporum, sed continuo et velut uno ictu rem publicam ex 
hausit. 20 

45. Non vidit Agricola obsessam curiam et clausum ar- 
mis senatum et eadem strage tot consularium caedes, tot no- 
bilissimarum feminarum exilia et fugas. una adhuc victoria 
Carus Metius censebatur, et intra Albanam arcem sententia 
Messalini strepebat, et Massa Baebius [iam] tum reus erat: 
mox nostrae duxere Helvidium im carcerem manus; nos Mau- 
rici Rusticique visus, nos innocenti sanguine Senecio perfu- 
dit. Nero tamen subtraxit oculos suos iussitque scelera, non 
spectavil: praecipua sub Domitiano miseriarum pars erat vi- 
dere et aspici, cum suspiria nostra subscriberentur, cum de- 10 
nolandis tot hominum palloribus sufficeret saevus ille voltus 
et rubor, quo se contra pudorem muniebat. 

Tu vero felix, Agricola, non vitae tantum claritate sed 
etiam opportunitate mortis. ut perhibent qui interfuerunt no- 
vissimis sermonibus tuis, constans et libens fatum excepisti, 15 
tamquam pro virili portione innocentiam principi donares. 
sed mihi filiaeque eius praeter acerbitatem parentis erepti 
auget maestitiam, quod adsidere valetudini, fovere deficien- 
tem, satiari voltu complexuque non contigit. excepissemus 
certe mandata vocesque, quas penitus animo figeremus. no-20 
ster hic dolor, nostrum volnus, nobis tam longae absentiae 
condieione ante quadriennium amissus est. omnia sine dubio, 
optime parentum, adsidente amantissima uxore superfuere 
honori tuo: paucioribus tamen lacrimis comploratus es, et 
novissima in luce desideravere aliquid oculi tui. 25 

46. Si quis piorum manibus locus, si, ut sapientibus 
placet, non cum corpore extinguuntur magnae animae, pla- 
cide quiescas, nosque domum tuam ab infirmo desiderio et 
muliebribus lamentis ad contemplationem virtutum tuarum 
voces, quas neque lugeri neque plangi fas est. admiratione tes 
potius et immortalibus laudibus et, si natura suppeditet, simili- 
tudinecolamus:is verus honos, ea coniunctissimi cuiusque 

sic marili memoriam venerari, ut omnia facta dictaque eius 
10 secum revolvant, formamque ac figuram animi magis quam 
corporis complectantur, non quia intercedendum putem ima- 
ginibus quae marmore aut aere finguntur, sed, ut voltus ho- 
minum, ita simulacra voltus imbecilla ac mortalia sunt, forma 
mentis aeterna, quam tenere et exprimere non per alienam 
ıs materiam et artem, sed tuis ipse moribus possis. quidquid 
ex Agricola amavimus, quidquid mirati sumus, manet man- 
surumque est in animis hominum, in aeternitate temporum, 
tn fama rerum; nam multos veterum velut inglorios et igno- 
bilis oblivio obruit: Agricola posteritati narratus et traditus 
м superstes eril. 

Cap 1. Postquam Justus Fabins saepe ex auctore dialogi re- 
quisiverat, cur non amplius vigeat eloquentiae studium, hic non 
suam proferre sententiam statuit, sed repetere sermonem hominum 
disertissimorum, quos eandem quaestionem pertractantes admodum 
iuvenis audivisset. 2. 3. hi sunt Curiatius Maternus, ex oratore poeta, 
M. Aper et Iulius Secundus, celeberrima tum fori ingenia, qui mi- 
rantur, quod Maternus fastiditis orationum causarumque studiis omne 
nunc tempus circa tragoedias consumat, quarum tamen recitatione 
offendisse polentium animos dicatur. 4. hic poesin a se nunc coli 
profitetur, quia sanctior haec et augustior sit eloquentia. 

5—7. Hine oritur disceptatio, utrum praestantior sit ars ora- 
ioria an poetica. Aper magnis laudibus praedicat oratoriae artis uti- 
litatem, voluptatem, dignitatem, 8. ae provocat ad exempla Mar 
celli Eprii et Crispi Vibii. 9. 10. poetarum contra nullam esse digni- 
tatem dicit et utilitatem; voluptatem vero brevem, laudem inanem, 
infructuosam multisque recitationum molestiis ac sumptibus partam. 
iis in solitudinem secedendum, si modo dignum aliquid elaborare ve- 
int, et mediocres nemini notos, bonos paucis; studium denique illo- 
rum non minus obnoxium offensae quam oratorum. itaque Materno, 
ad altiorem eloquentiam et summa nato, non subsistendum esse in 
levioribus, sed ab auditoris et theatris in forum et ad causas vera- 
que proelia redeundum. 

11 — 13. Quae cum Aper dixisset acrius et intento ore, remissui 
et subridens respondet Maternus; poeticae studio maiorem parari se- 
curitatem et gloriam, quam forensi labore et strepitu litigantium aut 
comitatuum salutationumque frequentia; puriorem vero voluptatem 
securo et secreto secessu in nemora et lucos, quam lucrosa ei sagi- 
nante in foro eloquentia, quae non, ut poesis, aureo, sed ferreo 
saeculo et propter malos hominum mores in locum leli reperta sit. 
dulcem esse poetarum vitam et curarum expertem, anxiam vero ora 
torum, qui semper vel timeant vel timeantur. 

14. Colloquio supervenit Vipstanus Messalla, admirator veterum 
temporum en Тт contemptor. 15—17. hine Aper, 

censet, quinam oratores vocandi sint antiqui: utrum ‚Ulixes tantum 
et Nestor et Menenius Agrippa, an et iam Demosthenes et Hyperides, 
inter quorum et hoc aevum non multo plures quam CCCC anni inter- 
sint, ant Cicero, Caesar, Caelius, Calvus, Brntus, Asinius et Mes- 
salla, qui vix unius hominis aetate sint priores. 18. formás autem et 
genera dicendi cum temporibus ac diversitate aurium mutari monet, 
et vitio malignitatis humanae semper laudari vetera, praesentia fasti- 
diri. 19. 20. Cassium Severum a multis velut terminum antiquitatis 
constitui primumque flexisse ab illa vetere atque directa dicendi via, 
non infirmitate ingenii nec inscitia literarum, sed iudicio et intellectu. 
olim in honore fuisse longa principia et narrationes, divisionum ar 
gumentorumque mnltorum ostentationem et philosopha orationi in- 
serta; nunc ab oratore laetitiam et pulchritudinem orationis poeticum- 
que decorem exigi. 21. 22. Calvi quoque, Caelii, Caesaris, Asinii, 
Corvini ipsiusque Ciceronis in orationibus multa deprehendi antiqui- 
tatis vitia, sordes verborum, hiantem compositionem et sensus in- 
conditos, quae tamen sola mirentur perversi imitatores, 23. iniquos 
igitur iudices esse, qui antiqua tantum efferant landibus rhetorumque 
recentiorum commentarios fastidiant, postremo Messallae et Materni et 
Secundi virtutes praedicat eosque ad illustrandum saeculum suum 
pulcherrimo dicendi genere exhortatur, cum videat eos, quae ver? 
sit eloquentiae ars, laetissima quaeque antiquorum imitari ac gravi- 
tati sensuum nitorem cultumque verborum miscere. 


24. Tum Maternus admonet Messallam ut missa antiquorum lau- 
datione, qui ea non indigeant, memor potius promissi causas expro- 
mat, cur in tantum ab eloquentia eorum recesserit aetas recentior. 
25. hic primum docet, quinam antiqui sint appellandi; plures etiam 
dicendi formas isdem saeculis fuisse et singulares Calvi, Asinii alio- 
rumque virtutes: quod vero se invicem obtrectaverint, non esse ora- 
torum vitium, sed hominum: 26. gravitatem denique et cultum ora- 
torium impetumque veterum longe praeferendum esse verborum la- 
sciviae, levitati seutentiarum et compositionis licentiae, in quibus sibi 
placeant recentiores. 


27—29. Materno iterum rogante Messalla transit ad explicandas 
causas corruptae eloquentiae, primas vero et praecipuas putat desi 
diam iuventutis et neglegentiam parentum et inscientiam praecipien- 
tium et moris antiqui oblivionem. liberos enim non iam educari in 
gremio ac sinu castae matris aut a propinqua maiore natu, sed Grae- 
tulae ancillae delegari et servis, a quibus teneri eorum animi fabu- 
lis, erroribus vitiisque imbuantur. 30—33. eorundem ingenium non, 
ut quondam, severa disciplina et infinito labore et quotidiana medi- 
tatione et in omni genere studiorum ezercitationibus formari atque 
subigi, sed in pueritia et iuventute nihil disci, quod usum habeat. 
hine antiquam eloquentiam ex omnium rerum scientia pluribusque 
artibus exundasse et oratorem potuisse de omni quaestione pulchre et 

rum disertos, aridis rhetorum praeceptis artificiisque sordidissimis 
contentos, grammatices, legum et philosophiae ignaros esse. 


34. 35. Materno deinde hortante Messalla progreditur ad aliam 
corruptae eloquentiae causam, ad eximiam antiquorum oratorum et 
perversam recentiorum exercitationem. iuvenes dicit, imbutos iam 
domestica disciplina, honestis studiis refertos ac bene praeparatos, a 
patre olim vel propinquis fuisse deductos ad principes oratorum, quos 
seetati in iudiciis, foro contionibusque pugnare in ipsa veluti arena 
et acie didicissent: at nunc educatione depravatos, inscios ac torpen- 
tes transire in rhetorum scholas, im quibus duo materiarum genera. 
suasoriae et controversiae, tractentur, nec facile dixeris, utrumne 
locus ipse an genus studiorum an condiscipuli plus mali ingeniis 
afferant. 

Hie Messallae sermo mutilus est: eum statim excepisse videtur 


sermo Materni, internis corruptae eloquentiae causis externas ad- 
uectentis has: 


36. 37. a) Uberiorem ad dicendum materiam fuisse oratoribus 
antiquis, splendorem rerum et magnitudinem causarum, leges ro- 
gandas et populare nomen, contiones magistratuum, accusationes 
potentium reorum et adsignatas etiam domibus inimicitias, procerum 
factiones et assidua senatus adversus plebem certamina, f) maiora 
isdem praemia fuisse proposita, faciliores ad summos honores adi- 
tus eloquentia patefaciendos, plus apud principes et magistratus 
provinciales gratiae, apud patres auctoritatis, apud plebem notitiae 
ac nominis, clientelas exterarum nationum, praeturas et consulatus. 
38—40. y) formam et consuetudinem veterum iudiciorum oratoribus 
favisse, causas in foro, non in auditoriis tabulariisye explicatas, 
liberum et dicendi et comperendinandi tempus, clamorem et plau- 
sum et studia certantis populi, reos concursu totius civitatis et ac- 
cusatos et defensos, contiones assiduas et datum ius potentissimum 
quemque vexandi. 40 41. neque tamen propterea laudandam cen- 
set Maternus valentiorem eloquentiam, quod licentiae, quam stulti 
libertatem vocent, alumna sit et comes seditionum et effrenati populi 
incitamentum. eam quidem vigere dicit in civitatibus, quae discor- 
diis et partibus se ipsae conficiant, sed in quietis ac bene consti- 
tutis non opus esse tali eloquentia longisve in senatu sententiis et 
mulis apud populum contionibus: multo minus in re publica, in 
qua non imperiti et multi deliberent, sed sapientissimus et unus. 
melius esse non queri quam vindicari, et si inveniretur aliqua civi- 
tas, in qua nemo peccet, supervacaneum fore inter innocentes et 
mores bonos et in obsequium regentis paratos oratorem sicut inter 
sanos medicum. itaque non dolendum, quod minor nune oratorum 
obscuriorque gloria sit, sed utendum potius bonis sui cuique sae- 
culi citra obtreetationem alterius. 


42. Dissolvitur colloquium, (Habitum fingitur anno u. 828, 

1. Saepe ex me requiris, luste Fabi, cur, cum priora 
saecula tot eminentium oratoruin ingeniis gloriaqué floruerint, 
nostra potissimum aetas deserta et laude eloquentiae orbata 
vix nomen ipsum oratoris retineat; neque enim ita appella- 

s mus nisi antiquos: horum autem temporum diserti causidici 
el advocati et patroni et quidvis potius quam oratores vo- 
cantur. cui percontationi tuae respondere et tam magnae 
quaestionis pondus excipere, ut aut de ingeniis nostris male 
existimandum sèt, si idem adsequi non possumus, aut de iu- 

ıo diclis, si nolumus, vix hercule auderem , si m'hi mea senten- 
tia proferenda ac non disertissimorum, ut nostris tempori- 
bus, hominum sermo repetendus esset, quos eandem hanc 
quaestionem pertractantes iuvenis admoduin audivi. ila non 
ingenio sed memoria et recordatione opus est, ut quae a 

15 praestantissimis viris el excogitata subtiliter et dicla graviter 
accepi, cum singuli diversas [vel easdem sed probabiles] 
causas adferrent, dum formam sui quisque et animi et ingenii 
redderent, isdem nunc numeris isdemque rationibus perse- 
quar, servato ordine disputationis. neque enim defuit qui d 

ш versam quoque parlem susciperet, ac multum vexata et in- 
risa vetustate nostrorum temporum eloquentiam antiquorum 
ingeniis anteferret. 

2. Nam postero die quam Curiatius Maternus Catonem 
recitaverat, cum offendisse potentium animos diceretur, tam- 
quam in eo tragoediae argumento sui oblitus tantum Catonem 
cogitasset, eaque de re per urbem frequens sermo habere- 

s tur, venerunt ad eum Marcus Aper et Iulius Secundus, cele- 
berrima tum ingenia fori nostri, quos ego in iudiciis non 
[utrosque] modo studiose audiebam, sed domi quoque et in 
publico adsectabar mira studiorum cupiditate et quodam ar- 
dore iuvenili, ut fabulas quoque eorum et disputationes et 

зо arcana semotae dictionis penitus exciperem, quamvis maligne 
plerique opinarentur, nec Secundo promptum esse sermonem 
et Aprum ingenio potius et vi naturae quam institutione et 
literis famam eloquentiae consecutum. nam et Secundo pu- 
rus ef pressus et, in quantum satis erat, profluens sermo 

‚non defuit, et Aper omni eruditione imbutus contemnebat 

potius literas quam nesciebat, tamquam maiorem industriae 


http://rcin.org.pl 


CAP. 1—5. 241 


et laboris gloriam habiturus, si ingenium eius nullis aliena- 
rum artium adminiculis inniti videretur. 

3. Igitur ut intravimus cubiculum Materni, sedentem 
ipsumque quem pridie recitaverat librum inter manus haben- 
tem deprehendimus. 

Tum Secundus ‘nihilne te? inquit, ‘Materne, fabulae ma- 

s lignorum terrent, quo minus offensas Catonis tui ames? an 
ideo librum istum adprehendisti, ut diligentius retractares, 
et sublatis si qua pravae interpretationi materiam dederunt, 
emitteres Catonem non quidem meliorem sed tamen secu- 
riorem?’ 

te Tum ille “leges? inquit ‘quid Maternus sibi debuerit, et 
agnosces quae audisti. quod si qua omisit Cato, sequenti 
recitatione Thyestes dicet; hanc enim tragoediam disposui 
iam et intra me ipse formavi. atque ideo maturare libri hu- 
ius editionem festino, ut dimissa priore cura novae cogitationi 

15 toto pectore incumbam.” 

*Adeo te tragoediae istae non satiant,? inquit Aper “quo 
minus omissis orationum et causarum studiis omne tempus 
modo circa Medeam, ecce nunc circa Thyestem consumas, 
cum te tot amicorum causae, tot coloniarum et municipiorum 

20 clientelae in forum vocent, quihus vix suffeceris, etiam si 
non novum tibiipse negotium importasses, ut Domitium etCa- 
tonem, id est nostras quoque historias et Romana nomina 
Graeculorum fabulis adgregares.' 

4. Et Maternus: ‘perturbarer hac tua severitate, nisi fre- 
quens et assidua nobis contentio iam prope in consuetudinem 
verüssel. nam nec tu agitare et insequi poetas intermittis, 
el ego, cui desidiam advqcationum obicis, quotidianum hoc 

s patrocinium defendendae adversus te poeticae exerceo. quo 
laetor magis oblatum nobis iudicem, qui me vel in futurum 
vetet versus facere, vel, quod iam pridem opto, sua quo- 
que auctoritate compellat ut omissis forensium causarum an- 
gustiis, in quibus mihi satis superque sudatum est, sanctio- 

1o rem illam et augustiorem eloquentiam colam." 

5. “Ego vero? inquit Secundus, “antequam me iudicem 
Aper recuset, faciam quod probi et moderati iudices solent, 

alteram apud eos partem gratia praevalere. quis enim nescit 
s neminem mihi coniunctiorem esse et usu amiciliae et assidui- 
tate contubernii quam Saleium Bassum, cum optimam virum 
tum absolutissimum poetam? porro si poetica accusatur, non 
alium video reum locupletiorem.” 
* Securus sit? inquit. Aper “et Saleius Bassus et quisquis 
10 alius studium poeticae et carminum gloriam fovet, cum cau- 
sas agere non possit. ego enim, quatenus arbitrum litis hu- 
ius inveni, non patiar Maternum societate plurium defendi, 
sed ipsum solum apud vos arguam, quod natus ad eloquen- 
tiam virilem et oratoriam, qua parere simul et tueri amici- 
15 lias, adsciscere necessitudines, complecti provincias possit, 
omittit studium, quo non aliud in civitate nostra vel ad utili- 
tatem fructuosius vel ad voluptatem dulcius vel ad dignitatem 
amplius vel ad urbis famam pulchrius vel ad totius imperii at- 
que omnium gentium notitiam inlustrius excogitari potest. 
20 nam si ad utilitatem vitae omnia consilia factaque nostra diri- 
genda sunt, quid est tutius quam eam exercere artem, qua 
semper armatus praesidium amicis, opem alienis, salutem pe- 
riclitantibus, invidis vero et inimicis metum et terrorem ultro 
feras, ipse securus et velut quadam perpetua potentia ac 
25 potestate munitus? cuius vis et militas rebus prospere flu- 
entibus aliorum perfugio et tuteia intellegitur: sin proprium 
periculum increpuit, non hercule lorica et gladius in acie fir- 
mius munimentum quam reo et periclitanti eloquentia, prae- 
sidium simul ac telum, quo propugnare pariter et incessere 
90 sive in iudicio sive in senatusive apud principem possis. quid 
aliud infestis patribus nuper Eprius Marcellus quam eloquen- 
liam suam opposuit? qua accinclws е! minax disertam quidem, 
sed inexercitatam et eius modi certaminum rudem Helvidii 
sapientiam elusit. plura de utilitate non dico, cui parti minime 
3 contra dicturum Maternum meum arbitror. 1 
` 6. Ad voluptatem oratoriae eloquentiae transeo, cuius 
iucunditas non uno aliquo momento sed omnibus prone die- 
bus ac prope omnibus horis contingit. quid enim dulcius li- 
bero et ingenuo animo et ad voluptates honestas nato, quam 
svidere plenam ed et frequentem domum suam concursu 
mem ominum? idque scire non pecuniae, non 
tpi. org. pr 

orbitati, non officii alicuius administrationi, sed sibi ipsi 
dari? ipsos quin immo orbos et locupletes et potentes venire 
plerumque ad iuvenem et pauperem, ut aut sua aut amico- 
rum discrimina commendent. шапе tanta ingentium opum to 
ac magnae potentiae voluptas quam spectare homines vete- 
res et senes et totius urbis gratia subnixos in summa rerum 
omnium abundantia confitentes, id quod optimum sit se non 
habere? iam vero qui togatorum comitatus et egressus! quae 
in publico species! quae in iudiciis veneratio! quod gaudium ts 
consurgendi adsistendique inter tacentes et in unum conver- 
sos! coire populum et circumfundi coronam et accipere ad- 
fectum quemcumque orator induerit! vulgaria dicentium gau- 
dia et imperitorum quoque oculis exposita percenseo: illa 
secretiora et tantum ipsis orantibus nota maiora sunt. sive зо 
accuratam meditatamque profert orationem, est quoddam si- 
cut ipsius dictionis, ita gaudii pondus et constantia; sive no- 
vam et recentem curam non sine aliqua trepidatione animi 
attulerit, ipsa sollicitudo commendat eventum et lenocinatur 
voluptati. sed extemporalis audaciae atque ipsius temerita- 2s 
tis vel praecipua iucunditas est; nam in ingenio quoque, 
sieut in agro, quamquam f alia diu serantur atque elaborentur, 
gratiora lamen quae sua sponte nascuntur. 

7. Equidem, ut de me ipso fatear, non eum diem laetio- 
rem egi, quo mihi latus clavus oblatus est, vel quo homo 
novus et in civitate minime favorabili natus quaesturam aut 
tribunatum aut praeturam accepi, quam eos, quibus mihi pro 
mediocritate huius quantulaecumque in dicendo facultatis aut s 
apud patresreum prospere defendere aut apud centumviros cau- 
sam aliquam feliciter orare aut apud principem ipsos illos liber- 
tus et procuratores principumtueri et, defendere datur. tum mihi 
supra tribunatus et praeturas et consulatus ascendere videor, 
tum habere quod, + si non in alio oritur, nec codicillis da- 10 
tur nee cum gratia venit. quid? fama et laus cuius artis cum 
oratorum gloria comparanda est? quinam inlustriores sunt in 
urbe non solum apud negotiosos et rebus intentos, sed etiam 
apud vacuos et adulescentes, quibus modo recta indoles est 
et bona spes sui? quorum nomina prius parentes liberis suis is 

hic populus transeuntes nomine vocat et digito demonstrat? 

advenae quoque et peregrini iam in municipiis et coloniis 

suis auditos, cum primum urbem attigerunt, requirunt ac 
20 velut adgnoscere concupiscunt. 

8. Ausim contendere Marcellum hunc Eprium, de quo 
modo locutus sum, et Crispum Vibium (libentius enim novis 
et recentibus quam remotis et obliteratis exemplis utor) non 
minus notos esse in extremis partibus terrarum quam Capuae 

saut Vercellis, ubi nati dicuntur. nec hoc illis a/terius bis, al- 
terius ter milies sestertium praestat, quamquam ad has ipsas 
opes possunt videri eloquentiae beneficio venisse, sed ipsa 
eloquentia; cuius numen et caelestis vis multa quidem omni- 
bus saeculis exempla edidit, ad quam usque fortunam homi- 

10 пез ingenii viribus pervenerint, sed haec, ut supra dixi, pro- 
xima et quae non auditu cognoscenda , sed oculis spectanda 
habemus. nam quo sordidius et abiectius nati sunt quoque 
notabilior paupertas et angustiae rerum nascentes eos cir- 
cumsteterunt, eo clariora et ad demonstrandam oratoriae 

15 eloquentiae utilitatem inlastriora exempla sunt, quod sine 
commendatione natalium, sine substantia facultatum, neuter 
moribus egregius, alter habitu quoque corporis contemptus, 
per multos iam annos potentissimi sunt civitatis ac, donec 
libuit, principes fori, nunc principes in Caesaris amicitia 

2 agunt feruntque cuncta atque ab ipso principe cum quadam 
reverentia diliguntur, quia Vespasianus, venerabilis senex et 
patientissimus veri, bene intellegit ceteros quidem amicos 
suos iis niti, quae ab ipso acceperint quaeque ipsi accumu- 
lare et in alios congerere promptum sit, Marcellum autem 

a5 et Crispum attulisse ad amicitiam suam quod non a principe 
acceperint nec accipi possit. minimum inter tot ac tanta lo- 
cum optinent imagines ac tituli et statuae, quae neque ipsa 
tamen negleguntur, tam hercule quam divitiae et opes, quas 
facilius invenies qui vituperet quam qui fastidiat. his igitur 

wet honoribus et ornamentis et facultatibus refertas domos 
eorum videmus, qui se ab ineunte adulescentia causis foren- 
sibus et oratorio studio dederunt. 

9. Nam carmina et versus, quibus totam vitam Maternus 
snsumere optat finde 3 im omnis fluxit fath neque digni- 

tatem ullam auctoribus suis conciliant neque utilitates alunt; 
voluptatem autem brevem, laudem inanem et infructuosam 
consequuntur. licet haec ipsa et quae deinceps dicturus sum 5 
aures tuae , Materne, respuant, cui bono est, si apud te Aga- 
memnon aut lason diserte loquitur? quis ideo domum defen- 
sus et tibi obligatus redit? quis Saleium nostrum, egregium 
poetam vel, si hoc honorificentius est, praeclarissimum va- 
tem, deducit aut salutat aut prosequitur? nempe si amicus 19 
eius, si propinquus, si denique ipse in aliquod negotium in- 
ciderit, ad hunc Secundum recurret aut ad te, Materne, non 
quia poela es, neque ut pro eo versus facias; hi enim Basso 
domi nascuntur, pulchri quidem et iucundi, quorum tamen 
hic exitus est, ut cum toto anno, per omnes dies, magna 16 
noctium parte unum librum excudit et elucubravit, rogare 
ultro et ambire cogatur, ut sint qui dignentur audire, et ne 
id quidem gratis; nam et domum mutuatur et auditorium ex- 
struit et subsellia conducit et libellos dispergit. et ut beatis- 
simus recitationem eius eventus prosequatur, omnis illa laus za 
intra unum aut alterum diem, velut in herba vel flore prae- 
cepta, ad nullam certam et solidam pervenit frugem, nec 
aut amicitiam inde refert aut clientelam aut mansurum in ani- 
mo cuiusquam beneficium, sed clamorem vagum et voces 
inanes et gaudium volucre. laudavimus nuper ut miram eta 
eximiam Vespasiani liberalitatem, quod quingenta sestertia 
Basso donasset. pulchrum id quidem, indulgentiam principis 
ingenio mereri: quanto tamen pulchrius, si ita res familiaris 
exigat, se ipsum colere, suum genium propitiare, suam ex- 
periri liberalitatem! adice quod poetis, si modo dignum ali- s 
quid elaborare et efficere velint, relinquenda conversatio 
amicorum et iucunditas urbis, deserenda cetera officia utque 
ipsi dicunt, in nemora et lucos, id est in solitudinem sece- 
dendum est. 

10. Ne opinio quidem et fama, cui soli serviunt et quod 
unum esse pretium omnis laboris sui fatentur, aeque poelas 
quam oratores sequitur, quoniam mediocris poetas nemo novit, 
bonos pauci. quando enim rarissimarum recitationum fama in 
totam urbem penetrat? nedum ut per tot provincias inno- s 
tescat. quotus quisquespoum- ex Hispaniayel Asia, ne quid 

de Gallis nostris loquar, in-urbem venit, Saleium Bassum re- 
quirit? atque adeo si quis requirit, ut semel vidit, transit et 
contentus est, ut si picturam aliquam vel statuam vidisset. 
to neque hunc meum sermonem sic accipi volo, tamquam eos, 
quibus natura sua oratorium ingenium denegavit, deterream 
a carminibus, si modo in hac studiorum parte oblectare 
otium et nomen inserere possunt famae. ego vero omnem 
eloquentiam omnesque eius partes sacras et venerabiles puto, 
15 nec solum cothurnum vestrum aut heroici carminis sonum, 
sed lyricorum quoque iucunditatem et elegorum lascivias et 
iamborum amaritudinem et epigrammatum lusus et quamcum- 
que aliam speciem eloquentia habet, anteponendam ceteris 
aliarum artium studiis credo, sed tecum mihi, Materne, res 
20 est, quod, cum natura ѓе tua in ipsam arcem eloquentiae ferat, 
errare mavis et summa adepturus iu levioribus subsistis. ut si 
in Graecia natus esses, ubi ludicras quoque artis exercere 
honestum est, ac tibi Nicostrati robur ac vires di dedissent, 
non paterer inmanes illos et ad pugnam natos lacertos le- 
25 vitate iaculi aut iactu disci vanescere, sic nunc te ab audito- 
riis et theatris in forum et ad causas et ad vera proelia voco, 
cum praesertim ne ad illud quidem confugere possis, quod 
plerisque patrocinatur, tamquam minus obnoxium sit ofen- 
sae poetarum quam oratorum studium. effervescit enim vis 
so pulcherrimae naturae tuae, nec pro amico aliquo, sed, quod 
periculosius est, pro Catone offendis. nec excusatur offensa 
necessitudine officii aut fide advocationis aut fortuitae ac su- 
bitae dictionis impetu: meditatus videris tibi elegisse per- 
sonam notabilem et cum auctoritate dicturam. sentio quid 
85 responderi possil : hinc ingentis existere adsensus, haec in ipsis 
auditoriis praecipue laudari et mox omnium sermonibus ferri. 
tolle igitur quietis et securitatis excusationem, cuim tibi su- 
mas adversarium superiorem. nobis satis sit privatas et no- 
stri saeculi controversias tueri, in quibus [expressis] si quando 
«o necesse sit pro periclitante amico potentiorum aures offen- 
dere, et probata sit fides et libertas excusata.’ 
11. Quae cum dixisset Aper acrius, ut solebat, et in- 
tento ore, remissus et subridens Maternus *parantem me’ 
inquit “non minus diu accusare oratores quam Aper laudave- 

rat (fore enim arbitrabar ut a laudatione eorum digressus 
dctreclaret poetas atque carminum studium prosterneret) arte 
quadam mitigavit, concedendo iis qui causas agere non pos- 
gent, ut versus facerent. ego autem sicut in causis agendis 
efficere aliquid et eniti fortasse possum, ila recitatione tra- 
goediarum et ingredi famam auspicatus sum, cum quidem in 
Nerone improbam et studiorum quoque sacra profanantem 19 
Vatinii potentiam fregi, et hodie si quid [in] nobis notitiae 
ac nominis est, magis arbitror carminum quam oralionum 
gloria partum. ac iam me deiungere a forensi labore consti- 
tui, nec comitatus istos et egressus aut frequentiam salu- 
tantium concupisco, non magis quam aera et imagines, quae 15 
etiam me nolente in domum meam inruperunt. nam statum 
hucusque ac securitatem melius innocentia tueor quam elo- 
quentia, nec vereor ne mihi umquam verba in senatu nisi 
pro alterius discrimine facienda sint. 

12. Nemora vero et luci et secretum ipsum, quod Aper 
increpabat, tantam mihi adferunt voluptatem, ut inter prae- 
cipuos carminum fructus numerem , quod non in strepitu nec 
sedente ante ostium litigatore nec inter sordes ac lacrimas 
reorum componuntur, sed secedit animus in loca pura atque 5 
innocentia fruiturque sedibus sacris. haec eloquentiae pri- 
mordia, haec penetralia: hoc primum habitu cultuque com- 
mendata mortalibus in illa casta et nullis contacta vitiis pec- 
tora influxit; sic oracula loquebantur. nam lucrosae huius et 
sanguinantis eloquentiae usus recens et malis moribus natus, : 
atque, ut tu dicebas, Aper, in locum teli repertus. ceterum 
felix illud et, ut more nostro loquar, aureum saeculum, et ora- 
torum et criminum inops, poetis et vatibus abundabat, qui 
bene facta canerent, non qui male admissa defenderent. nec 
ullis aut gloria maior aut augustior honor, primum apud deos, 15 
quorum proferre responsa et interesse epulis ferebantur, de- 
inde apud illos dis genitos sacrosque reges, inter quos ne- 
minem causidieum, sed Orphea et Linum ac, si introspicere 
altius velis, ipsum Apollinem accepimus. vel si haec fabulosa 
nimis et composita videntur, illud certe mihi concedes, Aper, 2c 
non minorem honorem Homero quam Demostheni apud po- 
steras, nec angustioribus terminis famam Euripidis aut So- 

phoclis quant Lysiae aut Hyperidis includi. plures hodie re- 
peries qui Ciceronis gloriam quam qui Virgilii detrectent; 

26 пес ullus Asinii aut Messallae liber tam inlustris est quam 
Medea Ovidii aut Varii Thyestes. 

13. Ac ne fortunam quidem vatum et illud felix contu- 
bernium comparare timuerim cum inquieta et anxia oratorum 
vita. licet illos certamina et pericula sua ad consulatus eve- 
xerint, malo securum et quietum Virgilii secessum, in quo 

stamen neque apud divum Augustum gratia caruit neque apud 
populum Romanum notitia. testes Augusti epistulae, testis 
ipse populus, qui auditis in theatro Virgilii versibus surrexit 
universus et forte praesentem spectantemque Virgilium ve- 
neratus est sic quasi Augustum. ne nostris quidem tempori- 

1o bus Secundus Pomponius Afro Domitio vel dignitate vitae 
vel perpetuitate famae cesserit. nam Crispus iste et Marcel- 
lus, ad quorum exempla me vocas, qnid habent in hac sua 
fortuna concupiscendum? quod timent, an quod timentur? 
quod, cum cotidie aliquid rogentur, ii quibus 7 praestant 

1sindignantur? quod adligati communi adulatione nec imperanti- 
bus umquam satis servi videntur nec nobis satis liberi? quae haec 
summa eorum potentia est? tantum posse liberti solent. me 
vero dulces, ut Virgilius ait, Musae, remotum a sollici- 
tudinibus et curis et necessitate cotidie aliquid contra animum 

20 faciendi, in illa sacra illosque ad fontis ferant; nec insanum ul- 
tra et lubricum forum famamque pallentem trepidus experiar. 
non me fremitus salutantium nec anhelans libertus excitet, 
nec incertus futuri testamentum pro pignore scribam, nec 
plus habeam quam quod possim cui velim relinquere (quan- 

25doque enim fataliset meus dies veniet), statuarque tumulo non 
maestus et atrox, sed hilaris et coronatus, et pro memoria 
mei nec consulat quisquam nec roget.” 

14. Vixdum finierat Maternus, concitatus et velut instin- 
etus, cum Vipstanus Messalla cubiculum[eius] ingressus est, 
suspicatusque ex ipsa intentione singulorum altiorem inter 
eos esse sermonem, ‘num parum tempestivus? inquit ‘inter- 
s veni secretum consilium aut causaealicuius meditationem tra- 
etantibus?? 

* Minime, minime? bs Secundus, ‘ atque adeo vellem 

maturius intervenisses; delectasset enim te et Apri nostri ac- 
curatissimus sermo, cum Maternum ut omne ingenium ac sta- 
dium suum ad causas agendas converteret exhortatus est, et10 
Materni pro carminibus suis laeta, utque poetas defendi 
decebat, audentior et poetarum quam oratorum similior 
oratio? 

“Me vero? inquit “[et] sermo iste infinita voluptate adfe- 
cisset, atque id ipsum delectat, quod vos, viri optimi et tem- 15 
porum nosirorum oratores, non forensibus tantum nego- 
tiis et declamatorio studio ingenia vestra exercetis, sed eius 
modi etiam disputationes adsumitis, quae et ingenium alunt 
et eruditionis ac literarum iucundissimum oblectamentum cum 
vobis, qui ista disputatis, adferunt, tum etiam iis ad quorum 20 
aures pervenerint. itaque hercle non minus probari video in 
te, Secunde, quod luli Africani vitam componendo spem 
hominibus fecisti plurium eius modilibrorum, quam improbariin 
Apro, quod nondum ab scholasticis controversiis recessit et 
otium suum mavolt novorum rhetorum more quam veterum 25 
oratorum consumere.? 

15. Tum Aper: ‘non desinis , Messalla, vetera tantum et 
antiqua mirari, nostrorum autem temporum studia inridere 
atque contemnere. nam hune tuum sermonem saepe excepi, 
cum oblitus et tuae et fratris tui eloquentiae neminem hoc 
tempore oratorem esse contenderes parem antiquis, eo, credo, 5 
audacius, quod malignitatis opinionem non verebaris, cum 
eam gloriam, quam tibi alii concedunt, ipse tibi denegares.? 

“Neque illius’? inquit ‘sermonis mei paenitentiam ago, 
neque aut Secumdum aut Maternum aut te ipsum, Aper, quam- 
quam interdum in contrarium disputes, aliter sentire credo. 10 
ac velim impetratum ab aliquo vestrum ut causas huius іп 
nitae differentiae scrutetur ac reddat, quas mecum ipse ple- 
rumque inquiro. et quod quibusdam solacio est, mihi auget 
quaestionem, quía video etiam Graiis accidisse ut longius ab- 
sit ab Aeschine et Demosthene Sacerdos ille Nicetes, et si 15 
quis alius Ephesum vel Mytilenas concentu scholasticorum et 
clamoribus quatit, quam Afer aut Africanus aut vos ipsi a 
Cicerone aut Asinio recessistis.’ 


16. ‘Magnam’ fayit Pegundus, rj e tractatu quae- 

stionem movisti. sed qui8 eam iustius explicabit quam tu, ad 
cuius summam eruditionem et praestantissimum ingenium cura 
quoque et meditatio accessit?? 

5 Et Messalla “aperiam? inquit * cogitationes meas, si il- 
lud a vobis ante impetravero, ut vos quoque sermonem hunc 
nostrum adiuvetis.? 

*Pro duobus? inquit Maternus * promitto; nam et ego et 
Secundus exsequemur eas partes, quas intellexerimus te non 

10 tam omisisse quam nobis reliquisse. Aprum enim solere dis- 
sentire et tu paulo ante dixisti et ipse satis manifestus est 
iam dudum in contrarium accingi nec aequo animo perferre 
hanc nostram pro antiquorum laude concordiam.? 

‘Non enim’ inquit Aper *inauditum et indefensum saecu- 

15 lum nostrum patiar hac vestra conspiratione damnari: sed 
hoc primum interrogabo, quos vocetis antiquos, quam ora- 
torum aetatem significatione ista determinetis. ego enim cum 
audio antiquos, quosdam veteres et olim natos intellego; ac 
mihi versantur ante oculos Ulixes ac Nestor, quorum aetas 

20 mille fere et trecentis annis saeculum nostrum antecedit: vos 
autem Demosthenem et Hyperidem profertis, quos satis con- 
stat Philippi et Alexandri temporibus floruisse, ita tamen ut 
utrique superstites essent. ex quo apparet non multo plures 
quam quadringentos annos interesse inter nostram et Demo- 

2; sthenis aetatem. quod spatium temporis si ad infirmitatem cor- 
porum nostrorum referas, fortasse longum videatur; si ad na- 
turam saeculorum ac respectu inmensi huius aevi, perquam 
breve et in proximo est. nam si, ut Cicero in Hortensio scri- 
bit, is est magnus et verus annus, quo eadem positio caeli 

зо siderumque, quae cum maxime est, rursum existet, isque 
annus horum quos nos vocamus annorum duodecim milia 
nongentos quinquaginta quattuor complectitur, [incipit] De- 
mosthenes videtur, quem vos veterem et antiquum fingitis, 
non solum eodem anno quo nos, sed etiam eodem mense ex- 

85 tilisse. 

17. Sed transeo ad Latinos oratores, in quibus non Me- 
nenium, ut puto, Agrippam, qui potest videri antiquus, no- 
strorum temporura disertis anteponere soletis, sed Cicero. 
nem et Caesarem et Caelium et rial et Brutum et Asi- 

nium et Messallam: quos quid antiquis temporibus potius ad- 5 
scribatis quam nostris, non video. nam ut de Cicerone ipso 
loquar, Hirtio nempe et Pansa consulibus, ut Tiro libertus 
eius seribit, septimo idus Decembres occisus est, quo anno 
divus Augustus in locum Pansae et Hirtii se et Q. Pedium 
consules suffecit. statue sex et quinquaginta annos, quibus 10 
mox divus Augustus rem publicam rexit; adice Tiberii tres 
et viginti, ei prope quadriennium Gai, ac bis quaternos de- 
nos Claudii et Neronis annos, atque illum Galbae et Othonis 
et Vitelli longum et unum annum, ac sextam iam felicis hu- 
ius principatus stalionem, qua Vespasianus rem publicam 15 
fovet: centum et viginti anni ab inleritu Ciceronis in hunc 
diem colliguntur, unius hominis aetas. nam ipse ego in Bri- 
tannia vidi senem, qui se fateretur ei pugnae interfuisse, qua 
Caesarem inferentem arma Britanni arcere litoribus et 
pellere adgressi sunt. ita si eum, qui armatus C. Caesari re- a 
stitit, vel captivitas vel voluntas vel fatum aliquod in urbem 
pertraxisset, aeque idem et Caesarem ipsum et Ciceronem 
audire potuit et nostris quoque actionibus interesse. pro- 
ximo quidem congiario ipsi vidistis plerosque senes, qui se 

a divo quoque Augusto semel atque iterum accepisse congia- 35 
rium narrabant. ex quo colligi potest et Corvinum ab illis 
ei Asinium audiri potuisse; nam Corvinus in medium usque 
Augusti principatum, Asinius paene ad extremum duravit, ne 
dividatis saeculum, et antiquos ac veteres vociletis oratores, 
quos eorundem hominum aures adgnoscere ac velut coniun- ao 
gere et copulare potuerunt. 

18. Haec ideo praedixi, ut si qua ex horum oratorum 
fama gloriaque laus temporibus adquiritur, eam docerem 
in medio sitam et propiorem nobis quam Servio Galbae aut 
C. Laelio aut C. Carboni quosque alios merito antiquos voca- 
verimus; sunt enim horridi et impoliti et rudes et informes et 5 
quos utinam ne illa parte imitatus esset Calvus vester aut Cae- 
lius aut ipse Cicero. agere enim fortius iam et audentius volo, 
si illud ante praedixero, mutari cum temporibus formas quo- 
que et genera dicendi. sic Catoni seni comparatus C. Grac- 
chus plenior et uberior, sic Graccho politior et ornatior Cras- 16 
sus, sic utroque distinctior el urbanior | altior Cicero, Ci- 

cerone milior Corvinus et dulcior et in verbis magis elabo- 
ratus. nec quaero quis disertissimus: hoc interim probasse 
contentus sum, non esse unum eloquentiae voltum , sed in il- 
15]is quoque quos vocatis antiquos plures species deprehendi, 
nec statim deterius esse quod diversum est, vitio autem ma- 
lignitatis humanae vetera semper in laude, praesentia in fa- 
stidio esse. num dubitamus inventos qui prae Catone Appium 
Caecum magis mirarentur? satis constat ne Ciceroni quidem 
зо obtrectatores defuisse, quibus inflatus et tumens nec satis 
pressus, sed supra modum exsultans et superfluens et pa- 
rum Atticus videretur. legistis utique et Calvi et Bruti ad 
Ciceronem missas epistulas, ex quibus facile est deprehen- 
dere Calvum quidem Ciceroni visum exsanguem et aridum, 
25 Brutum autem otiosum atque diiunctum; rursusque Ciceronem 
a Calvo quidem male audisse tamquam solutum et enervem, 
a Bruto autem, ut ipsius verbis utar, tamquam fractum at- 
queelumbem. si me interroges, omnes mihi videntur ve- 
rum dixisse: sed mox ad singulos veniam, nunc mihi cum 
30 universis negotium est. 

19. Nam quatenus antiquorum admiratores hunc velut 
terminum antiquitatis constituere solent, Cassium Severum, 
quem primum adfirmant flexisse ab illa vetere atque di- 
recta dicendi via, non infirmitate ingenii nec inscitia lite- 
srarum transtulisse se ad aliud dicendi genus contendo, sed 
iudicio et intellectu. vidit namque, ut paulo ante dicebam, 
cum condicione temporum et diversitate aurium formam quo- 
que ac speciem orationis esse mutandam. facile perferebat 
prior ille populus, ut imperitus et rudis, impeditissimarum 

10 orationum spatia, atque id ipsum laudabat, si dicendo quis 
diem eximeret. iam vero longa principiorum praeparatio et 
narrationis alte repetita series et multarum divisionum osten- 
tatio et mille argumentorum gradus, et quidquid aliud aridis- 
simis Hermagorae et Apollodori libris praecipitur, in honore 

is erat; quod si quis odoratus philosophiam videretur et ex ea 
locum aliquem orationi suae insereret, in caelum laudibus 
ferebatur. nec mirum; erant enim haec nova et incognita, 
etipsorum quoque oratorum paucissimi praecepta rhetorum 
aut philosophorum placita cognoverant. at hercule регуо!- 

gatis iam omnibus, cum vix in cortina quisquam adsistat quin ze 
elementis studiorum, etsi non instructus, al certe imbutus 
sit, novis et exquisitis eloquentiae itineribus opus est, per 
quae orator fastidium aurium effugiat, utique apud eos iudi- 
ces, qui vi et potestate, non iure aut legibus cognoscunt, 
nec accipiunt tempora, sed constituunt, nec expectandum 25 
habent oratorem, dum illi libeat de ipso negotio dicere, sed 
saepe ultro admonent atque alio transgredientem revocant et 
festinare se testantur. 

20. Quis nunc feret oratorem de infirmitate valetudinis 
suae praefantem? qualia sunt fere principia Corvini. quis 
quinque in Verrem libros expectabit? quis de exceptione et 
formula perpetietur illa immensa volumina quae pro M. Tul- 
lio аш Aulo Caecina legimus? praecurrit hoc tempore iudex s 
dicentem, et nisi aut eursu argumentorum aut colore sen- 
tentiarum aut nitore et cultu deseriptionum invitatus et cor- 
ruptus est, aversatur [dicentem]. volgus quoque adsistentium 
et adfluens et vagus auditor adsuevit iam exigere laetitiam 
et pulchritudinem orationis; nec magis perfert in iudiciis tri- 1o 
stem et impexam antiquitatem, quam si quis in scaena Ro- 
scii aut Turpionis Ambivii exprimere gestus velit. iam vero 
iuvenes et in ipsa studiorum incude positi, qui profectus sui 
causa oratores sectantur, non sojum audire sed etiam referre 
domum aliquid inlustre et dignum memoria volunt; tradunt- 1: 
que in vicem ac saepe in colonias et provincias suas scri- 
bunt, sive sensus aliquis arguta et brevi sententia effulsit, 
sive locus exquisito et poetico cultu enituit. exigitur enim 
iam ab oratore etiam poeticus decor, non Accii aut Pacuvii 
veterno inquinatus, sed ex Horatii et Virgilii et Lucani sa- 20 
erario prolatus. horum igitur auribus et iudiciis obtempe- 
rans nostrorum oratorum aetas pulchrior et ornatior extitit. 
neque ideo minus efficaces sunt orationes nostrae, quia ad 
aures iudicantium cum voluptate perveniunt. quid enim, si 
infirmiora horum temporum templa credas, quia non rudi 2s 
caemento et informibus tegulis extruuntur, sed marmore ni- 
tent et auro radiantur? 

21. Equidem fatebor vohis simpliciter me in quibusdam 


antiquorum vix rigum pi7 /guibusdam autdm vix somnum te- 

nere. nec unum de populo Canuti aut Atti ** de Furnio et 
Toranio quosque alios in eodem valetudinario haec ossa et haec 
5 macies probant: ipse mihi Calvus, cum unum et viginti, ut 
puto, libros reliquerit, vix in una et altera oratiuncula satis 
facit. nec dissentire celeros ab hoc meo iudicio video: quo- 
tus enim quisque Calvi in Asitium aut in Drusum legit? at 
hercle in omnium studiosorum manibus versantur accusatio- 
о nes quae in Vatinium inscribuntur, ac praecipue secunda ex 
his oratio; est enim verbis ornata et sententiis, auribus iudi- 
cum accommodata , ut scias ipsum quoque Calvum intellexisse 
quid melius esset, nec voluntatem ei, quo minus sublimius et cul- 
tius diceret, sed ingenium ac vires defuisse. quid? ex Cae- 
islianis orationibus nempe eae placent, sive universae sive 
partes earum, in quibus nitorem et altitudinem horum tempo 
rum adgnoscimus. sordes autem illae verborum et hians 
compositio el inconditi sensus redolent antiquitatem; nec 
quemquam adeo antiquarium puto, ut Caelium ex ea parte 
20 laudet qua antiquus est. concedamus sane C. Caesari, ut 
propter magnitudinem cogilationum et occupationes rerum 
minus in eloquentia effecerit quam divinum eius ingenium 
postulabat, tam hercule quam Brutum philosophiae suae re- 
linquamus; nam in orationibus minorem esse fama sua etiam 
25 admiratores eius fatentur: nisi forte quisquam aut Caesaris 
pro Decio Samnite aut Bruti pro Deiotaro rege ceterosque 
eiusdem lentitudinis ac teporis libros legit, nisi qui et car- 
mina eorundem miratur. fecerunt enim et carmina et in by- 
bliothecas rettulerunt, non melius quam Cicero, sed felicius, 
so quia illos fecisse pauciores sciunt. Asinius quoque, quam- 
quam propioribus temporibus natus sit, videtur mihi inter 
Menenios et Appios studuisse. Pacuvium certe et Accium 
non solum ir tragoediis sed etiam orationibus suis expressit; 
adeo durus et siccus est. oratio autem, sicut corpus homi- 
ssnis, ea demum pulchra est, in qua non eminent venae nec 
ossa numerantur, sed temperatus ac bonus sanguis implet 
membra et exsurgit toris ipsosque nervos rubor tegit ei 
decor commendat. nolo Corvinum insequi, quia nec per 
ipsum stetit quo minus laetitiam nitoremque nosiforum tem- 

porum exprimeret, et videmus, in quantum iudicio eius vis a 
aut animi aut ingenii suffecerit. 

22. Ad Ciceronem venio, cui eadem pugna cum aequa- 
libus suis fuit quae mihi vobiscum est. illi enim antiquos 
mirabantur, ipse suorum temporum eloquentiam antepone- 
bat; nec ulla re magis oratores aetatis eiusdem praecurrit 
quam iudicio. primus enim excoluit orationem , primus et s 
verbis dilectum adhibuit et compositioni artem, locos quoque 
laetiores attentavit et quasdam sententias invenit, utique in 
iis orationibus quas iam senior et iuxta finem vitae compo- 
suit, id est, postquam magis profecerat usuque et experi- 
mentis didicerat quod optimum dicendi genus esset. пат i 
priores eius orationes non carent vitiis antiquitatis: lentus 
est in principiis, longus in narrationibus, otiosus circa ex- 
cessus; tarde commovelur, raro incalescit; pauci sensus 
apte et cum quodam lumine terminantur. nihil excerpere, 
nihil referre possis, et velut in rudi aedificio, firmus sane is 
paries et duraturus, sed non satis expolitus et splendens. 
ego autem oratorem, sicut locupletem ac lautum patrem fa- 
miliae, non eo tantum volo tecto tegi quod imbrem ac ven- 
tum arceat, sed etiam quod visum et oculos delectet; non 
ea solum instrui supellectile quae necessariis usibus suffi- ов 
cial, sed sit in apparatu eius et aurum et gemmae, ul sumere 
in manus et aspicere saepius libeat. quaedam vero procul 
arceantur ut iam obliterata et olentia: nullum sit verbum 
velut rubigine infectum, nulli sensus tarda et inerti structura 
in morem annalium componantur; fugitet foedam et insulsam 2 
scurrilitatem, variet compositionem, nec omnes clausulas 
uno et eodem modo determinet. 

23. Nolo inridere rotam Fortuaae et ius verri- 
num et illud tertio quoque sensu in omnibus orationibus pro 
sententia positum esse videaiur. nam et haec invitus 
rettuli et plura omisi, quae tamen sola mirantur atque ex- 
primunt ij qui se antiquos oratores vocant. neminem nomi- s 
nabo, genus hominum signilicasse contentus: sed vobis uti- 
que versantur ante oculos illi, qui Lucitium pro Horatio et 
Lucretium pro Virgilio legunt, quibus eloquentia Anfidi Bassi 
aut Servilii Noniani [ext gorhpraratipmo [Sisanhae aut Varronis 

to sordet, qui rhetorum nostrorum commentarios fastidiunt 
[oderunt], Calvi mirantur. quos more prisco apud iudicem 
fabulantes non auditores sequuntur, non populus audit, vix 
denique litigator perpetitur: adeo maesti et inculti illam 
ipsam, quam iactant, sanitatem non firmitate sed ieiunio con- 

16 sequuntur. porro ne in corpore quidem valetudinem medici 
probant quae nimia anxietale contingit; parum est aegrum 
non esse: fortem et laetum et alacrem volo. prope abest ab 
infirmitate, in quo sola sanitas laudatur. vos vero, vîrî disertis- 
simi, ut potestis, ut facitis, inlustrate saeculum nostrum pul- 

20 cherrimo genere dicendi. nam et te, Messalla, video laetis- 
sima quaeque antiquorum imilantem, et vos, Materne ac Se- 
cunde, ita gravitati sensuum nitorem et cultum verborum 
miscetis, ea electio inventionis, is ordo rerum, ea, quoliens 
causa poscit, ubertas, ea, quoliens permittit, brevitas, is 

25 compositionis decor, ea sententiarum planitas est, sic expri- 
mitis adfectus, sic libertatem temperatis, ut etiam si nostra 
iudicia malignitas et invidia tardaverit, verum de vobi di- 
cturi sint posteri nostri." 

24. Quae cum Aper dixisset, * adgnoscitisne? inquit Ma- 
ternus * vim et ardorem Apri nostri? quo torrente, quo im 
petu saeculum nostrum defendit! quam copiose ac varie ve- 
xavit antiquos! quanto non solum ingenio ac spiritu, sed 

s etiam eruditione et arte ab ipsis mutuatus est per quae mox 
ipsos incesseret! tuum tamen, Messalla, promissum immu- 
tasse non debet. neque enim defensorem antiquorum exigi- 
mus, nec quemquam nostrum, quamquam modo laudati su- 
mus, iis quos insectatus est Aper comparamus. ac пе ipse 

10 quidem ita sentit, sed more velere et a nostris philosophis 
saepe celebrato sumpsit sibi contra dicendi partes. igitur ex- 
prome nobis aon laudationem antiquorum (satis enim illos 
fama sualaudat), sed causas cur tantum ab eloquentia eo- 
rum recesserimus, cum praesertim centum et viginti annos 

15 ab interitu Ciceronis in hunc diem effici ratio temporum col- 
legerit." 

25. Tum Messalla: *sequar praescriptam a te, Materne, 
formam; neque enim diu contra dicendum est Apro, qui pri- 
mum, ut opinor, nominis controversiam movit, tamquam 

parum proprie antiqui vocarentur quos satis constat ante 
centum annos fuisse. mihi autem de vocabulo pugna non 
est; sive illos antiquos sive maiores sive quo alio mavult 
nomine appellet, dum modo in confesso sit eminentiorem 
illorum temporum eloquentiam fuisse. ne illi quidem parti 
sermonis eius repugno, qua quasi convictus fatetur plures 
formas dicendi etiam isdem saeculis, nedum diversis extitisse. 10 
sed quo modo inter Atticos oratores primae Demostheni tribu- 
untur, proximum [autem] locum Aeschines et Hyperides et Ly- 
sias ei Lycurgus optinent, omnium autem concessu haec 
oratorum aetas maxime probatur, sic apud nos Cicero qui- 
dem ceteros eorundem temporum disertos antecessit, Cal- 15 
vus autem et Asinius et Caesar et Caelius et Brutus iure et 
prioribus et sequentibus anteponuntur. nec refert quod 
inter se specie differunt, cum genere consentiant. ad- 
strictior Calvus, numerosior Asinius, splendidior Caesar, 
amarior Caelius, gravior Brutus, vehementior et plenior et ® 
valentior Cicero: omnes tamen eandem sanitatem eloquen 
tiae prae se ferunt, ut si omnium pariter librosin manum sump- 
seris, scias, quamvis in diversis ingeniis, esse quandam iudicii 
ac voluntatis similitudinem et cognationem. nam quod invicem 
[se] optrectaverunt et sunt aliqua epistulis eorum inserta ex 25 
quibus mutua malignitas detegitur, non est oratorum vitium 
sed hominum. nam et Calvum et Asinium et ipsum Cicero- 
nem credo solitos [et invidere] et livere et ceteris humanae 
infirmitatis vitiis adfici: solum inter hos arbitror Brutum non 
malignitate nec invidia, sed simpliciter et ingenue iudicium 30 
animi sui detexisse. an ille Ciceroni invideret, qui mihi vi- 
detur ne Caesari quidem invidisse? quod ad Servium Galbam 
et C. Laelium attinet, et si quos alios antiquiorum agitare non 
destitit, non exigit defensorem, cum fatear quaedam elo- 
quentiae eorum ut nascenti adhuc nec satis adultae defuisse. 35 
26. Ceterum si omisso optimo illo et perfectissimo ge- 
nere eloquentiae eligenda sit forma dicendi, malim hercle 
C. Gracchi impetum aut L. Crassi maturitatem quam calami- 
stros Maecenatis aut tinnitus Gallionis: adeo melius est ora- 
tionem vel hirta toga induere quam fucatis et meretriciis ve- 5 
stibus insignire. "egre enim .oratorius iste, immo hercule 
taorm pans r. MLIP://FCIN.Org.p 17 

ne virilis quidem.cultus est, quo plerique temporum nostro- 
rum actores ita utuntur, ut lascivia verborum et levitate 
sententiarum et licentia compositionis histrionales modos 
to exprimant. quodque vix auditu fas esse debeat, laudis et 
gloriae et ingenii loco plerique iactant cantari saltariquo 
commentarios suos. unde oritur illa foeda et praepostera, 
sed tamen frequens quibusdam exclamatio, ut oratores 
nostri tenere dicere, histriones diserte saltare dicantur. 
s equidem non negaverim Cassium Severum, quem solum 
Aper noster nominare ausus est, si iis comparetur qui po- 
stea fuerunt, posse oratorem vocari, quamquam in magna 
parte librorum suorum plus carnis habeat quam sanguinis. pri- 
mus enim contempto ordine rerum, omissa modestia ac pu- 
se dore verborum, ipsis etiam quibus utitur armis incomposi- 
tus et studio feriendi plerumque deiectus, non pugnat sed 
rixatur. ceterum, ut dixi, sequentibus comparatus et varie- 
tate eruditionis et lepore urbanitatis et ipsarum virium ro- 
bore multum ceteros superat, quorum neminem Aper nomi- 
25 nare et velut in aciem educere sustinuit. ego autem expe- 
ctabam, ut incusato Asinio et Caelio et Calvo aliud nobis 
agmen produceret. plurisque vel certe totidem nominaret, 
ex quibus alium Ciceroni, alium Caesari, singulis deinde 
singulos opponeremus. nunc detrectasse nominatim antiquos 
$0 oratores contentus neminem sequentium laudare ausus est 
nisi in publicum et in commune, veritus credo, ne multos 
offenderet, si paucos excerpsisset. quotus enim quisque 
scholasticorum non hac sua persuasione fruitur, ut se ante 
Ciceronem numeret, sed plane post Gabinianum? at ego 
ss non verebor nominare singulos, quo facilius propositis ex- 
emplis adpareat. quibus gradibus fracta sit et deminuta elo- 
quentia.” 

27. “At paret? inquit Maternus “et potius exsolve pro- 
missum. neque enim hoc colligi desideramus, disertiores 
esse antiquos, quod apud me quidem in confesso est, sed 
causas exquirimus, quas te solitum tractare aiebas, paulo anle 

s plane mitior et eloquentiae temporum nostrorum minus ira- 
tus, antequam te Aper offenderet maiores tuos lacessendo.” 

“Non sum? inquit “offensus Apri illa disputatione, nec 

iam vos offendi decebit, si quid forte aures vestras perstrin- 
gat, cum sciatis hanc esse eius modi sermonum legem, iu- 
dicium animi citra damnum adfectus proferre.’ 10 

*Perge? inquit Maternus *et cum de antiquis loquaris, 
utere antiqua libertate, a qua vel magis degcneravimus quam 
ab eloquentia. 

28. Cui Messala ‘non reconditas, Materne, causas re- 
quiris, nec aut tibi ipsi aut huic Secundo vel huic Apro 
ignotas, etiam si mihi partes adsignatis proferendi in me- 
dium quae omnes sentimus. quis enim ignorat ct eloquen- 
tiam et ceteras artes descivisse ab illa vetere gloria non in- 5 
opia hominum, sed desidia iuventutis et neglegentia paren- 
tum et inscientia praecipientium et oblivione moris antiqui? 
quae mala primum in urbe nata, mox per Italiam fusa, iam 
in provincias manant. quamquam vestra vobis noliora sunt: 
ego deurbe ethuius propriis ac vernaculis vitiis loquar, quae 1 
natos statim excipiunt et per singulos aetatis gradus cumu- 
lantur, si prius de severitate ac disciplina maiorum circa 
educandos formandosque liberos pauca praedixero. nam pri- 
dem suus cuique filius, ex casta parente natus, non in cella 
emptae nutricis sed gremio ac sinu matris educabatur, cuius 1¢ 
praecipua laus erat tueri domum et inservire liberis. elige- 
batur autem maior aliqua natu propinqua, cuius probatis 
spectatisque moribus omnis eiusdem familiae suboles com- 
mitteretur; coram qua neque dicere fas erat quod turpe di- 
ctu, neque facere quod inhonestum factu videretur. ac non 2 
studia modo curasque, sed remissiones etiam lususque pue- 
rorum sanctitate quadam ac verecundia temperabat. sic Cor- 
neliam Gracchorum, sic Aureliam Caesaris, sic Atiam Augusti 
praefuisse educationibus ac produxisse principes liberos 
accepimus. quae disciplina ac severitas eo pertinebat, 
ut sincera et integra et nullis pravitatibus detorta unius cu- 
iusque nalura tolo statim peciore arriperet artes honestas, 
el sive ad rem militarem sive ad iuris scientiam sive ad elo- 
quentiae studium inclinasset, id solum ageret, id universum 
hauriret. 

29. At nunc natus infans delegatur Graeculae alicni an- 

rumque vilissimus. nec cuiquam serio ministerio adcommoda- 
tus. horum fabulis et erroribus teneri statim el rudes ani- 

smi imbuuntur; nec quisquam in tota domo pensi habet quid 
coram infante domino aut dicat aut faciat. quin etiam ipsi 
parentes nec probitati neque modestiae parvulos adsuefaci- 
unt, sed lasciviae et dicacitati, per quae paulatim impuden- 
tia inrepit et sui alienique contemptus. iam vero propria et 

1) peculiaria huius urbis vitia paene in utero matris concipi 
mihi videntur, histrionalis favor et gladiatorum equorumque 
studia: quibus occupatus et obsessus animus quantulum loci 
bonis artibus relinquit? quotum quemque invenies qui domi 
quicquam aliud loquatur? quos alios adulescentulorum ser- 

ıs mones excipimus, si quando auditoria intravimus? ne prae- 
ceptores quidem ullas erebriores cum auditoribus suis fabu- 
las habent; colligunt enim discipulos non severitate disci- 
plinae nec ingenii experimento, sed ambitione salutationum 
et inlecebris adulationis. 

30. Transeo prima discentium elementa, in quibus et 
ipsis parum laboratur: nec in auctoribus cognoscendis nee 
in evolvenda antiquitate nec in notitia vel rerum vel homi- 
num vel temporum satis operae insumitur. sed expetuntur 

s quos rhetoras vocant; quorum professio quando primum in 
hanc urbem introducta sit quamque nullam apud maiores no- 
stros auctoritatem habuerit, statim dicturus, referam necesse 
est animum ad eam disciplinam, qua usos esse eos oratores 
accepimus, quorum infinitus labor et cotidiana meditatio et 

win omni genere studiorum assiduae exercitationes ipsorum 
etiam continentur libris. notus est vobis utique Ciceronis 
liber qui Brutus inscribitur, in cuius extrema parte (nam 
prior commemorationem veterum oratorum habet) sua initia, 
suos gradus, suae eloquentiae velut quandam educationem 
isrefert: se apud Q. Mucium ius civile didicisse, apud Philo- 
nem Academicum, apud Diodotum Stoicum omnes philoso: 
phiae partes penitus hausisse; neque iis doctoribus conten- 
tum, quorum ei copia in urbe contigerat, Achaiam quoque 
et Asiam peragrasse, ut omnem omnium artium varietatem 
aa complecteretur. itaque hercle in libris Ciceronis depre- 
hendere licet, non geometriae, non musicae, non grammati- 

cae, non denique ullius artis ingenuae seientiam ei defuisse. 
ille dialecticae suptilitatem, ille moralis partis utilitatem, ille 
rerum motus causasque cognoverat. ita est enim, optimi 
viri, ita: ex multa eruditione et plurimis artibus et omnium ?t 
rerum scientia exundat et exuberat illa admirabilis eloquen- 
tia; neque oratoris vis et facultas, sicut ceterarum rerum, 
angustis et brevibus terminis cluditur, sed is est orator, qui 
de omni quaestione pulchre et ornate et ad persuadendum 
apte dicere pro dignitate rerum, ad ntilitatem temporum, cum 30 
voluptate audientium possit. 

81. Hocsibi illi veteres persuaserant, ad hoc efficiendum 
intellegebant opus esse, non ut in rhetorum scholis declama- 
rent, nec ut fictis nec ullo modo ad veritatem accedentibus 
controversiis linguam modo et vocem exercerent, sed ut iis” 
artibus pectus implerent, in quibus de bonis ac malis , de ho- 5 
nesto et turpi, de iusto et iniusto disputatur; haec enim est 
oratori subiecta ad dicendum materia. nam in iudiciis fere de 
aequitate, indeliberationibus deutilitate, in laudationibus deho- 
nestate disserimus, ita tamen ut plerumque haec in vicemmisce- 
antur: de quibus copioseet varie et ornate nemo dicere potest, to 
nisi qui cognovit naturam humanam et vim virtutum pravitatem- 
que vitiorum et habet intellectum eorum quae nec in virtutibus 
nec in vitiis numerantur. Ex his fontibus etiam Ша profluunt, ut 
facilius iram iudicis vel instiget vel leniat, qui scit quid se? ira, 
promptius ad miserationem impellat, qui scit quid sit miseri- 15 
cordia et quibus animi motibus concitetur in his artibus 
exercitationibusque versatus orator, sive apud infestos sive 
apud cupidos sive apud invidentes sive apud tristes sive 
apud timentes dicendum habuerit , tenebit venas animorum, et 
prout cuiusque natura postulabit, adhibebit manum et tempe- 20 
rabit orationem, parato omni instrumento et ad omnem usum 
reposito. sunt apud quos adstrietum et collectum et singula 
statim argumenta concludens dicendi genus plus fidei mere- 
tur: apud hos dedisse operam dialecticae proficiet. alios fn- 
sa et aequabilis ei ex communibus ducta sensibus oratio ma- 25 
gis deleetat: ad hos permovendos mutuabimur a Peripateti- 
cis aptos et in omnem dispntationem paratos iam locos. da- 

iucunditatem: пе Epicuri quidem et Metrodori honestas 

soquasdam exclamationes adsumere iisque prout res poscit 
uti alienum erit oratori. neque enim sapientem informamus 
neque Stoicorum + artem, sed eum qui quasdam artes hau- 
rire, omnes libare debet. ideoque et iuris civilis scientiam vete- 
res oratores comprehendebant, et grammatica musica [et] geo- 

85 metriaimbuebantur. incidunt enim causae, plurimae quidem ac 
paene omnes, 2n quibus iuris notitia desideratur, pleraeque 
autem in quibus haec quoque scientia requiritur. 

32. Nec quisquam respondeat sufficere ut ad tempus sim- 
plex quiddam et uniforme doceamur. primum enim aliter 
utimur propriis, aliter commodatis, longeque interesse ma 
nifestum est , possideat quis quae profert an mutuetur. deinde 

s ipsa multarum artium scientia etiam aliud agentes nos ornat, 
atque ubi minime credas, eminet et excellit. idque non do- 
ctus modo et prudens auditor sed etiam populus intellegit ac 
statim ita laude prosequitur, ut legitime studuisse, ut per 
omnes eloquentiae numeros isse, ut denique oratorem esse 

10 fateatur; quem non posse aliter existere nec extitisse um- 
quam confirmo, nisi eum, qui tamquam in aciem omnibus 
armis instructus, sic in forum omnibus artibus armatus exie- 
rit. quod adeo neglegitur ab horum temporum disertis , ut 
in actionibus eorum ipsa quoque cotidiani sermonis foeda 

15 ac pudenda vitia deprehendantur; ut ignorent leges, non te- 
neant senatus consulta, ius civitatis ultro derideant, sapien- 
tiae vero studium et praecepta prudentium penitus reformi- 
dent, in paucissimos sensus et angustas sententias detrudunt 
eloquentiam velut expulsam regno suo, ut quae olim omnium 

20 artium domina pulcherrimo comitatu pectora implebat, nunc 
circumcisa et amputata, sine apparatu, sine honore, paene 
dixerim sine ingenuitate, quasi una ex sordidissimis artifi- 
ciis discatur. ergo hanc primam et praecipuam causam ar- 
bitror, cur in tantum ab eloquentia antiquorum oratorum 

25recesserimus. si testes desiderantur, quos potiores nomi- 
nabo quam apud Graecos Demosthenem, avem sludiosissi- 
mum Platonis auditorem fuisse memoriae proditum est? et 
Cicero his, ut opinor, verbis refert, quidquid in eloquentia 
effecerit, idsenoninrhetorum officinis, sed Academiae spa- 

tiis consecutum. sunt aliae causae, magnae et graves, quas № 
a vobis aperiri aequum est, quoniam quidem ego iam meum 
munus explevi, et quod mihi in consuetudine est, satis mul- 
tos offendi, quos, si forte haec audierint, certum habeo 
dicturos me, dum iuris et philosophiae scientiam tamquam 
oratori necessariam laudo , ineptiis meis plausisse.’ 55 

33. Et Maternus ‘mihi quidem’ inquit “susceptum a te 
munus adeo peregisse nondum videris, ul inchoasse tantum et 
velut vestigia ac liniamenta quaedam ostendisse videaris. nam 
quibus artibus instrui veteres oratores soliti sint dixisti dilTe- 
rentiamque nostrae desidiae et inscientiae adversus acerriina 5 
et fecundissima eorum studia demonstrasti: cetera expecto, 
ut quem ad modum ex te didici, quid aut illi scierint aut nos 
nesciamus , ita hoc quoque cognoscam, quibus exercitationi- 
bus iuvenes iam et forum ingressuri confirmare et alere in- 
genia sua soliti sint. neque enim tantum arte et scientia sed 19 
longe magis facultate et usu eloquentiam contineri, nec tu 
puto abnues et hi signilicare voltu videntur.” 

Deinde cum Aper quoque et Secundus idem adnuissent, 
Messalla quasi rursus incipiens: * quoniam initia et semina ve- 
teris eloquentiae satis demonstrasse videor , docendo quibus 15 
artibus antiqui oratores institui erudirique soliti sint, perse- 
quar nunc exercitationes eorum. quamquam ipsis artibus 
inest exercitatio, nec quisquam percipere tot tam reconditas 
tamque varias res potest, nisi ul scientiae meditatio , medi- 
tationi facultas , facultati usus eloquentiae accedat. per quae 20 
colligitur eandem esse rationem et percipiendi quae proferas 
et proferendi quae perceperis. sed si cui obscuriora haec 
videntur isque scientiam ab exercitatione separat , illud certe 
concedet, instructum et plenum his artibus animum longe 
paratiorem ad eas exercitationes venturum, quae propriae 26 
esse oratorum videntur. 

34. Ergo apud maiores nostros iuvenis ille qui foro et 
eloquentiae parabatur, imbutus iam domestica disciplina, 
refertus honestis studiis deducebatur a patre vel a propin- 
quis ad eum oratorem, qui principem in civitate locum opti- 
nebat, hunc sectari , hunc prosequi, huius omnibus dictioni- » 

bat, ita ut altercationes quoque exciperet et iurgiis interes- 
set utque sic dixerim, pugnare in proelio disceret. magnus 
ex hoc usus, multum constantiae, plurimum iudicii iuve- 
1 nibus statim contingebat, in media luce studentibus atque 
inter ipsa discrimina, ubi nemo impune stulte aliquid aut 
contrarie dicit, quo minus et iudex respuat et adversarius 
exprobret, ipsi denique advocati aspernentur. igitur vera 
slatim et incorrupta eloquentía imbuebantur; et quamquam 
ıs unum sequerentur, tamen omnes eiusdem aetatis patronos 
in plurimis et causis et iudiciis cognoscebant; habebantque 
ipsius populi diversissimarum aurium copiam, ex qua facile 
deprehenderent quid in quoque vel probaretur vel displice- 
ret. ita nec praeceptor deerat, optimus quidem et electissi- 
x mus, qui faciem eloquentiae, non imaginem praestaret, nec 
adversarii et aemuli ferro, non rudibus dimicantes, nec au- 
ditorium semper plenum, semper novum ex invidis et faven- 
tibus, ut nec bene nec male dicta dissimularentur. scitis enim 
magnam illam et duraturam eloquentiae famam non minus in 
25 diversis subselliis parari quam an suis; inde quin immo con- 
stantius surgere, ibi fidelius corroborari. atque hercule sub 
eius modi praeceptoribus iuvenis ille de quo loquimur, ora- 
torum discipulus, fori auditor, sectator iudiciorum, erudi- 
tus et adsuefactus alienis experimentis, cui cotidie audienti 
зо notae leges, non novi iudicum voltus, frequens in oculis 
consuetudo contionum, saepe cognitae populi aures, sive 
aecusationem susceperat sive defensionem, solus statim et 
unus cuicumque causae par erat. nono decimo aetatis anno 
L. Crassus €. Carbonem, unoetvicensimo Caesar Dolabel- 
зь lam, altero et vicensimo Asinius Pollio C. Catonem, non mul- 
tum aetate antecedens Calvus Vatinium iis orationibus inse- 
cuti sunt, quas hodie quoque cum admiratione legimus. 

35. At nunc adulescentuli nostri deducuntur in scholas 
isvorum, qui rhetores vocantur, quos paulo ante Cice- 
ronis tempora extitisse nec placuisse maioribus nostris ex 
eo manifestum est, quod a Crasso et Domitio censoribus clu- 

5 dere, ut ait Cicero, ludum impudentiae iussi sunt. sed 
ut dicere institueram , deducuntur in scholas, in quibus non 
facile dixerim utrumne locns ipse an condiscipuli an genus 

stadiorum plus mali ingeniis adferant. nam in loco nihil re- 
verentiae est, in quem nemo nisi aeque imperitus intret: in 
condiscipulis nihil profectus, cum pueri inter pueros et adu- 19 
lescentuli inter adulescentulos pari securitate et dicant et 
audiantur; ipsae vero exercitationes magna ex parte con- 
trariae. nempe enim duo genera materiarum apud rhetoras 
tractantur, suasoriae et controversiae. ex his suasoriae 
quidem, tamquam plane leviores et minus prudentiae exi- 1s 
gentes , pueris delegantur , controversiae robustioribus adsi- 
gnantur, quales, per fidem, et quam incredibiliter composi- 
iae! sequitur autem ut materiae abhorrenti a veritate decla- 
matio quoque adhibeatur. sic fit ut tyrannicidarum prae- 
mia aut vitiatarum electiones aut pestilentiae remedia aut in 23 
cesta matrum aut quidquid in schola cotidie agitur, in foro 
vel raro vel numquam, ingentibus verbis persequantur; cum 
ad veros iudices ventum * * * 

36. ***rem cogitant, nihil humile vel abiectum eloqui 
poterat. magna eloquentia, sicut flamma, materia alitur et 
motibus excitatur et urendo clarescit. eadem ratio in no- 
stra quoque civitate antiquorum eloquentiam provexit. nam 
etsi horum quoque temporum oratores ea conseculi sunt, & 
quae composita et quieta et beata re publica tribui fas erat, 
tamen illa perturbatione ac licentia plura sibi adsequi vide- 
bantur, cum mixtis omnibus et moderatore uno carentibus 
lantum quisque orator saperet quantum erranti populo per- 
suadere poterat. hinc leges assiduae et populare nomen, hinc !$ 
contiones magistratuum paene pernoctantium in rostris, hinc 
accusationes potentium reorum et adsignatae etiam domibus 
inimicitiae, hine procerum factiones et assidua senatus ad- 
versus plebem certamina. «quae singula etsi distrahebant 
rem publicam, exercebant tamen illorum temporum eloquen- 15 
tiam et magnis cumulare praemiis videbantur, quia quanto 
quisque plus dicendo poterat, tanto facilius honores adse- 
quebatur, tanto magis in ipsis honoribus collegas suos an- 
teibat, tanto plus apud principes gratiae, plus auctoritatis 
apud patres, plus notitiae ac nominis apud plebem parabat. 20 
hi clientelis etiam exterarum nationum redundabant, hos 

lebant , hos et praeturae et consulatus vocare ultro videban- 
tur, hi ne privati quidem sine potestate erant, cum et popu- 

26 lum et senatum consilio et auctoritate regerent. quin immo 
sibi ipsi persuaserant neminem sine eloquentia aut adsequi 
posse in civitate aut tueri conspicuum et eminentemlocum. nec 
mirum, cum etiam inviti ad populum producerentur, cum 
parum esset in senatu breviter censere, nisi quis ingenio et 

80 eloquentia sententiam suam tueretur, cum in aliquam invi- 
diam aut crimen vocati sua voce respondendum haberent, 
cum testimonia quoque in iudiciis non absentes nec per 
tabellam dare, sed coram et praesentes dicere cogeren- 
tur. ita ad summa eloquentiae praemia magna etiam neces- 

35 sitas accedebat, et quo modo disertum haberi pulchrum et 
gloriosum, sic contra mutum et elinguem videri deforme ha- 
bebatur. 

37. Ergo non minus rubore quam praemiis stimulaban- 
tur, ne clientulorum loco potius quam patronorum numera- 
rentur , ne traditae a maioribus necessitudines ad alios trans- 
irent, ne tamquam inertes et non suffecturi honoribus aut 

shon impetrarent aut impelratos male tuerentur. nescio an 
venerint in manus vestras haec vetera, quae et in antiqua- 
riorum bybliothecis adhuc manent et cum maxime a Mucianc 
contrahuntur, ac iam undecim, ut opinor, Actorum libris et 
tribus Epistularum composita et edita sunt. ex his intellegi 
10 potest Cn. Pompeium et M. Crassum non viribus modo et ar- 
mis sed ingenio quoque et oratione valuisse; Lentulos et 
Metellos et Lucullos et Curiones et ceteram procerum ma- 
num multum in his studiis operae curaeque posuisse, nec 
quemquam illis temporibus magnam potentiam sine aliqua 
iseloquentia consecutum. his accedebat splendor reorum et 
magnitudo causarum, quae et ipsa plurimum eloquentiae 
praestant. nam multum interest , utrumne de furto aut formu- 
la et interdicto dicendum habeas, an de ambitu comitiorum, 
expilatis sociis et civibus trucidatis. quae mala sicul non 
20 accidere melius est isque optimus civitatis status habendus 
est, in quo nihil tale patimur, ita cum acciderent, ingentem 
eloquentiae materiam subministrabant. «crescit enim cum 
amplitudine rerum vis ingenii, nec quisquam claram et in- 

lustrem orationem efficere potest nisi qui causam parem in- 
venit. non, opinor, Demosthenem orationes inlustrant quas 25 
adversus tutores suos composuit, nec Ciceronem magnum 
oratorem P. Quintius defensus aut Licinius Archias faciunt: 
Catilina et Milo et Verres et Antonius hanc illi famam cir- 
cumdederunt; non quia tanti fuerit rei publicae malos ferre 
cives, ut uberem ad dicendum materiam oratores haberent, so 
sed, ut subinde admoneo, quaestionis meminerimus scia- 
musque nos de ea re loqui , quae facilius turbidis et inquietis 
temporibus existit. quis ignorat utilius ac melius esse frui 
pace quam bello vexari? plures tamen bonos proeliatores 
bella quam pax ferunt. similis eloquentiae condicio. nam 3 
quo saepius steterit tamquam in acie quoque plures et in- 
tulerit ictus et exceperit quoque maiores adversarios acrio- 
resque pugnas sibi ipsa desumpserit , tanto altior et excelsior 
et illis nobilitata discriminibus in ore hominum agit, quorum 
ea natura est, ut secura + velint. 40 

38. Transeo ad formam et consuetudinem veterum iu- 
diciorum. quae etsi nunc aptior est veritati, eloquentiam ta- 
men illud forum magis exercebat, in quo nemo intra paucis- 
simas horas perorare cogebatur et liberae comperendina- 
tiones erant et modum dicendi sibi quisque sumebat et nu-s 
merus neque dierum neque patronorum finiebatur. primus 
haec tertio consulatu Cn. Pompeius adstrinxit imposuitque 
veluti frenos eloquentiae, ita tamen ut omnia in foro, omnia 
legibus, omnia apud praetores gererentur; apud quos quanto 
maiora negotia olim exerceri solita sint, quod maius argu- 10 
mentum est quam quod causae centumvirales, quae nunc 
primum optinent locum , adeo splendore aliorum iudiciorum 
obruebantur , ut neque Ciceronis neque Caesaris neque Bruti 
neque Caelii neque Calvi, non denique ullius magni oratoris 
liber apud centumviros dictus legatur, exceptis orationibus 1s 
Asinii quae pro heredibus Urbiniae inscribuntur, ab ipse 
tamen Pollione mediis divi Augusti temporibus habitae, post- 
quam longa temporum quies et continuum populi otium et 
assidua senatus tranquillitas et maxime principis disciplina 
ipsem quoque eloquentiam sicut omnia alia pacaverat. 24 

39. Parvum et ridiculum fortasse videbitur quod dictu- 

rus sum, dicam tamen, vel ideo ut ridear. quantum humili- 
latis putamus eloquentiae attulisse paenulas istas, quibus 
adstricti et velut inclusi cum iudicibus fabulamur? quantum 
s virium detraxisse orationi auditoria et tabularia credimus , in 
quibus iam fere plurimae causae explicantur? nam quo mo- 
do nobiles equos cursus et spatia probant, sic est aliquis 
oratorum campus, per qüem nisi liberi et soluti ferantur, 
debilitatur ac frangitur eloquentia. ipsam quin immo curam 
to et diligentis stili anxietatem contrariam experimur, quia saepe 
interrogat iudex, quando incipias, et ex interrogatione eius 
incipiendum est. frequenter probationibus et testibus silen- 
tium t patronus indicit. unus inter haec dicenti aut alter 
adsistit, et res velut in solitudine agitur. oratori autem cla- 
ıs more plausuque opus est et velut quodam theatro; qualia 
cotidie antiquis oratoribus contingebant, cum tot pariter ac 
tam nobiles forum coartarent, cum clientelae quoque ac tri- 
bus ac municipiorum etiam legationes ac pars Italiae pericli- 
tantibus adsisteret , cum in plerisque iudiciis crederet popu- 
20 lus Romanus sua interesse quid iudicaretur. satis constat C. 
Cornelium et M. Scaurum et T. Milonem et L. Bestiam et P. 
Vatinium concursu totius civitatis et accusatos et defensos, 
ut frigidissimos quoque oratores ipsa certantis populi studia 
excitare ei incendere potierint. itaque hercule eius modi 
25 libri extant, ut ipsi quoque qui egerunt non aliis magis ora- 
tionibus censeantur. 

40. Iam vero contiones assiduae et datum ius potentis- 
simum quemque vexandi atque ipsa inimicitiarum gloria, 
cum se plurimi disertorum ne a Publio quidem Scipione aut 
L. Sulla aut Cn. Pompeio abstinerent, et ad incessendos 

$ principes viros, ut est natura invidiae, populi pronis ut hi- 
striones auribus uterentur, quantum ardorem ingeniis, quas 
oratoribus faces admovebant! non de otiosa et quieta 
re loquimur et quae probitate et modestia gandeat, sed est 
magna illa et notabilis eloquentia alumma licentiae, quam 
10 stulti libertatem vocant, comes seditionum, effrenati po- 
puli incitamentum, sine obsequio, sine veritate, contumax, 
temeraria, adrogans, quae in bene constitutis civitatibus non 
oritur. quem euim,oratorem Lacedaemonium , quem Creten- 

sem accepimus? quarum civitatum severissima disciplina 
et severissimae leges traduntur. ne Macedonum quidem ас 15 
Persarum aut ullius gentis, quae certo imperio contenta fue- 
rit, eloquentiam novimus. Rhodii quidam, plurimi Athenien- 
ses oratores extiterunt, apud quos omnia populus, omnia 
imperiti, omnia, ut sic dixerim, omnes poterant. nostra 
quoque civitas, donec erravit, donec se partibus et dissen- 20 
sionibus et discordiis confecit, donec nulla fuit in foro pax, 
nulla in senatu concordia, nulla in iudiciis moderatio, nulla 
superiorum reverentia, nullus magistratuum modus, tulit 
sine dubio valentiorem eloquentiam, sicut indomitus ager 
habet quasdam herbas laetiores. sed nec tanti rei publicae 25 
Gracchorum eloquentia fuit, ut pateretur et leges, nec bene 
famam eloquentiae Cicero tali exitu pensavit. 

41. Sic quoque quod superest antiqui oratoribus fori 
non emendatae nec usque ad votum compositae civitatis 
argumentum est. quis enim nos advocat nisi aut nocens aut 
miser? quod municipium in clientelam nostram venit nisi 
quod aut vicinus populus aut domestica discordia agitat? 5 
quam provinciam tuemur nisi spoliatam vexatamque? atqui 
melius fuisset non queri quam vindicari. quod si inveniretur 
aliqua civitas in qua nemo peccaret, supervacuus esset in- 
ier innocentes orator sicut inter sanos medicus. quo modo 
lamen minimum usus minimumque profectus ars medentis ha- 10 
bet in iis gentibus, quae firmissima valetudine ac saluberri- 
mis corporibus utuntur , sic minor oratorumhonor obscuriorque 
gloria est inter bonos mores et in obsequium regentis para- 
tos. quid enim opus est longis in senatu sententiis , cum 
optimi cito consentiant? quid multis apud populum contio- 15 
nibus, cum de re publica non imperiti et multi deliberent, 
sed sapientissimus et unus? quid voluntariis accusationibus, 
cum tam raro et tam parce peccetur? quid invidiosis et ex- 
cedentibus modum defensionibus, cum clementia cognoscen- 
tis obviam periclitantibus eat? credite , optimi et in quantum 20 
opus est disertissimi viri, si aut vos prioribus saeculis aut 
illi quos miramur his nati essent, ac deus aliquis vilas ac 
[vestra] tempora repente mutasset, nec vobis summa illa laus 
et gloria in жатт giii illis modus, et temperamentum 

5 defuisset: nunc, quoniam nemo eodem tempore adsequi po- 
test magnam famam et magnam quietem, bono saeculi sui 
quisque citra obtrectationem alterius utatur.’ 

42. Finierat Maternus , cum Messalla: ‘erant quibus con- 
tra dicerem, erant de quibus plura dici vellem, nisi iam dies 
esset exaclus.^ ‘fiet?’ inquit Maternus ° postea arbitratu tuo, 
et si qua tibi obscura in hoc meo sermone visa sunt, de iis 

s rursus conferemus.” ac simul adsurgens et Aprum comple- 
xus “ego? inquit “te poetis, Messalla autem antiquariis crimi- 
nabimur. “at ego vos rhetoribus et scholasticis? inquit. 

Cum adrisissent, discessimus. 

WÖRTERBUCH 

Ferdinand Vollbrecht, 


Rector zu Otterndorf. 
Mit 70 in den Text eingedruckten Holzschnitten, drei lithogr. Tafeln 
und einer Karte, 

Benseler - Schenkl's 

SCHUL-WÖRTERBUCH. 


I. Band: Griechisch-Deutsch. VonG.E. Benseler. 4. Aufl. 
Besorgt von J. Rieckher. gr. 8. geh. Preis 6 Mark. 

U. Band: Deutsch-Griechisch. Von K. Schenkl. gr. 8. 
2. Aufl. geh. Preis 8 Mark 40 Pf. 


Schulwörterbuh zu 6. I. Cajar mit befonderer Serië: 
fidtigung der Phrafeologie. Bon Dr. $. Ebeling. gr. 8. 
„seh. 1 Mark. 4 
Wörterbuch zu ben Lchensbefgreibungen des Cornelius 
Nepos. Fur hen Schulgebrauch herausgegeben von D. Haate. 
3.Aufl. 8. 1873. gel. 1 Mark. [Mit bem Lert bes Mepos 1 Mart 


20 Br. 
Schulmärterbuh zu Cornelius Nepos mit Bejonberer 
Berücdfihtigung der Phrafeologie. Bon Dr. H. Ebeling. gr. 8. 


„seh. 80 BF. 2 
Warterbud zu den Fabel des Phndrus. Für den Schul: 
gebrauch herausgegeben von A. Shanbac. 8. 1870. ach. 
60 T [Mit bem Tert des Phadrus 90 Ф] 
Wörterbuch zu Siebelis’ tirocinium poeticum. Von 
A. Sekaubach. 3. Aufl. gr.8. 1874. geh. 45 Pf. 

SCHUL-WORTERBUCH 


Friedrich Adolph Heinichen, 


Dr. der Phil. und Licentiaten der Theologie, Gywnasialprorector a. D. und Professor 


Erster Theil: Zweiter Theil: 
Lateinisch-deutsch. Deutsch-lateinisch. 
2. Auf. Lex.-8. 1870. geh. 5 Mark 40 Pf. f. Aufl. Ler.-S. 1871. geh. 4 Mark 80 Pf. 


Dieses neueste lateinische Wörterbuch ist für den ganzen Cursus des 
Gymnasial- Unterrichts bestimmt und hat bereits in den meisten Schulen 
Deutschlands Eingang gefunden. Seine Vorzüge vor ühnlichen compenditsen 
Wörterbüchern sind allgemein anerkannt. 


Morterbuch 
zu 
Ovid's Aletamorphofen, 


Bon 
Dr. Johannes Sirbelis. 


2. Aufl. Bejorgt von Fr. Polle. gr. 8. geb. 2 Mart 70 Wi. 


Der durch seine Ausgabe der Metamorphosen (5. Aufl. 1867) und anderer 

Schulbücher rühmlichst bekannte Verfasser bietet in diesem Wörterbuche 

* ein neues Hilfsmittel für das Verständnis der Metamorphosen, das den Be- 
dürfnissen der Schule und der Wissenschaft gleichzeitig Rechnung trägt. 


Reallerifon des clafiiichen MUlterthumg 
für Gymuafien. — . 


Dm Verein mit mehreren Schulmännern Herausgegeben 
bon 


Dr. £r. fübher. 
Dierte durchgängig verbefferte Auflage. 
72 Bogen. ley.-8. Mit vielen Abbtldungen. geh. 12 Mart. 


Das Buch hat eine so ausserordentlich günstige Aufnahme gefunden, 
dass drei starke Auflagen rasch hintereinander nothig wurden. Dasselbe wird 
vorzugsweise gern zu Prämien benutzt. 

